ועדת החינוך, התרבות והספורט, כנסת 18, פרוטוקול מספר 245, 2010-06-30 09:00

זבולון אורלב: בוקר טוב.

זבולון אורלב: אני פותח את ישיבת ועדת החינוך, התרבות והספורט.

זבולון אורלב: על-סדר היום: היערכות מערכת החינוך ביהודה ושומרון לקראת פתיחת שנת הלימודים תשע"א.

זבולון אורלב: אנחנו עוסקים במבנים היבילים.

זבולון אורלב: אנחנו לא עוסקים היום במבני הקבע כיוון שגם אם ע כשיו מערכת החינוך תתקצב ומשרד הביטחון ייתן אישור, מבנה הקבע לא יקום עד 1 בספטמבר.

זבולון אורלב: זה לא שאין לנו מה יהיה ב-1 בספטמבר תשע"ב, על-כך נקיים דיון נפרד.

זבולון אורלב: היום אנחנו מקדישים את הזמן רק לסוגיית ההיערכות הפיסית לקראת פתיחת שנת הלימודים שמשמעותה מבנים יבילים.

זבולון אורלב: שירה, אם את רוצה שחרור, את יכולה.

זבולון אורלב: בבוקר התברר לי שאין בעיות עם משרד האוצר.

שירה גרינברג: אם אפשר, אשמח להשתחרר.

זבולון אורלב: אגף התקציבים ביקש שאם אין צורך אז נודיע.

זבולון אורלב: הפרוצדורה היא שהם מבקשים ואנחנו מאשרים.

זבולון אורלב: אני מבין שמוסכם על כולם שב-1 בספטמבר כל ילדה וילד בכל מדינת ישראל, בארץ ישראל, צריכים שתהיה להם קורת גג ראויה, נורמטיבית ככל האפשר, ככל שהמציאות מאפשרת את הדבר הזה.

זבולון אורלב: שאלו אותי למה אני עושה ישיבה מיוחדת על יהודה ושומרון, הסברתי שמפני שביהודה ושומרון חלים כללים אחרים לבניית קבע ולבנייה זמנית מאשר בתוך מה שהיה מכונה הקו הירוק, זכרו לברכה.

זבולון אורלב: לכן אנחנו עושים ישיבה מיוחדת, כי מתברר, גם מישיבות קודמות, שההליכים והתחנות שבהם צריכים לעבור כדי לבנות משהו ביהודה ושומרון, מתקיים הכלל שכבר אמרתי אותו פעם של עגנון: "עד שבאה הנחמה יוצאת הנשמה".

זבולון אורלב: זה תהליך כמעט בלתי אפשרי ולכן אנחנו מקיימים את הדיון הזה.

זבולון אורלב: בדיון הקודם על מבנה הקבע דווח שמערכת הביטחון ומשרד החינוך אישרו 41 פרויקטים תחת שמות שונים, חלקם בניה חדשה לגמרי, חלקם הרחבות תחת שמות שונים, ולא שמענו שיש בעיה עם הבנייה הזאת.

זבולון אורלב: הבניה הזאת לא היתה מוסכמת על מועצת יש"ע ועל המועצות המקומיות והאזוריות, אבל היא היתה מוסכמת בין משרד החינוך לבין מערכת הביטחון.

זבולון אורלב: משרד החינוך אמר לנו שהבניה הזאת משקפת את הצרכים האמיתיים ואת האפשרויות, שבהשוואה לכלל הנעשה במדינת שיראל זה נראה ראוי ונכון.

זבולון אורלב: המועצות האזוריות אמרו שאין להסתפק בבניה הזאת.

זבולון אורלב: אני גם אמרתי וכולנו יודעים שבכל רשות מקומית ואזורית אחרת במדינת ישראל כולם לא מרוצים.

זבולון אורלב: בפגישה מוקדמת דיברנו על מושב שדה יעקב שיש שם מבנה ותיק ועדיין לא הורסים אותו ולא מקימים מבנה חדש.

זבולון אורלב: יש צרות נוספות חוץ מיהודה ושומרון.

זבולון אורלב: נוכח ההקפאה ביהודה ושומרון ברור שהבעיות רק החריפו.

זבולון אורלב: פנינו למועצות המקומיות והאזוריות והודענו שתתקיים כזאת ישיבה וביקשנו להעביר אלינו את הבקשות במקביל למה שהמועצות מעבירות בצינורות הרגילים דרך משרד החינוך.

זבולון אורלב: לכן גם לוועדה יש תמונה מלאה, אם כי התמונה המוסמכת נמצאת בידי משרד החינוך.

זבולון אורלב: אני מציע שאנחנו נקיים הדיון בסדר הבא.

זבולון אורלב: יפתח עוזר שר הביטחון להתיישבות, ואם יצטרכו השלמות, נמצא פה סגן אלוף צביקה כהן מהמנהל האזרחי.

זבולון אורלב: לאחר מכן, משרד החינוך בראשותו של יגאל צרפתי.

זבולון אורלב: נמצא פה גם שי רינסקי מלשכת השר כדי שתישמע פה עמדת השר.

זבולון אורלב: לאחר מכן נפתח את הדיון לחברי הכנסת ולראשי המועצות.

30063: בוקר טוב.

30063: אנחנו חוזרים לכאן ברצון, על פי הזמנתו שליו"ר הוועדה.

30063: בתיאום איתו השלמנו את העבודה שנדרשת לפתיחת שנה.

30063: היא נדרשת מטעמנו משני טעמים.

30063: אחד, שהיה גם טרם ההקפאה, הצורך באישור להוביל יביל נובע מהמדינות של הממשלה, שקבעה בשנים קודמות שצריך לאשר מעבר של יבילים במחסומים.

30063: אבל בניה של יבילים, כמו בניית קבע, היא בהתאם לתנאים של הבניה.

30063: האישור שאנחנו נתנו ליבילים נובע מהצורך בניוד שלהם וזה לא השתנה.

30063: כמובן שעכשיו נדרשת המדינה לתת את היתרי הבנייה שנשללו מוועדות מקומיות בתוקף צו ההקפאה.

30063: אלה שני הטעמים שמביאים אותנו למעורבות גבוהה, שאני מעריך שלא היתה בשנים קודמות כי לא היה בה צורך.

30063: ברגע שהיתה תב"ע בתוקף, צורך שמוכר, תקציב של משרד החינוך, אז אנחנו לא היינו מעורבים בהקמת גן או כיתה.

30063: לכן מתאם הפעולות בשטחים וראש המנהל האזרחי ואנחנו מעורבים ברמת פירוט מאוד גבוהה במערכת החינוך ביהודה ושומרון.

30063: ודאי שרואים גידול ניכר במספר הילדים.

30063: אם אני מבין נכון, כראש רשות לשעבר, שרעיון היבילים זאת המצאה של הממשלה, שבאה לענות על שני צרכים: אחד, חוסר בבנייה בשלבים מוקדמים, שיצר קושי.

30063: דבר שני, גידול מואץ, שבדרך כלל הוא לברכה, שיוצר את הקושי הנוסף.

30063: החיבור של פיגור בבניה מסיבות כאלה ואחרות, לפעמים של הרשות, לפעמים של המדינה והגידול במספר ילדים, מביא ליבילים.

30063: אבל צריך לומר שמבחינתנו היקף היבילים הוא עצום.

30063: אני מניח שמשרד החינוך יודע את כל הצרכים אבל בהשוואה לשנתיים אחורה שאני מכיר – גבי, תראה איזו התרגשות אתה יוצא פה.

זבולון אורלב: כשמגיע עוזר ראש הממשלה להתיישבות מכבדים אותו, כמו את עוזר שר הביטחון.

30063: חבר הכנסת אורי אריאל שאל ואני יכול לומר שבשנים שאני זוכר, זה לא כל-כך הרבה, אבל לפחות בשנה שעברה היקף היבילים היה מצומצם מאוד.

30063: נמצא פה גרשון שעוד הביא אחד עם מנוף ערב פתיחת השנה, אבל לא היו היקפים כאלה גדולים של יבילים, בוודאי לא בשנתיים האחרונות.

30063: אנחנו מדברים פה על היקף - - -

יעקב כץ: מעולם היה.

יעקב כץ: עם אריק שרון - - -

30063: אמרתי שאני חושב.

30063: כצ'לה, אתה רוצה לתקן אותי מהתחלה?

30063: חכה עוד יגיעו התיקונים הגדולים, תתאפק רקע.

יעקב כץ: אריק שרון היה מבקש ממני להעביר את היבילים פעם אחת והיה אומר:

יעקב כץ: כדי שהערבים ישמחו, תוריד אותם לתל-אביב ותעביר אותם עוד פעם.

30063: אני מאחל לאריק שרון בריאות אבל היום הוא לא היה אומר את זה.

זבולון אורלב: לצערי אתה צודק.

30063: המתנחלים אומרים שאריק היה שרון.

30063: אני אומר לעניין עכשיו, שכל הבקשות של משרד החינוך – חברי הכנסת, תקשיבו, הרי יש נאומים מוכנים לפני שנמסר המידע.

30063: אין לנו בעיה עם הבקשות של משרד החינוך.

30063: אנחנו, על פי הנחיית שר הביטחון, רואים חשיבות שלכל ילד תהיה כיתה או גן בכל מקום, בתנאי שהוא עומד על הקריטריונים.

30063: בגדול, מרבית הרשימה אושרה והיא תפורסם תוך מספר ימים.

30063: הרשימה הזאת מתבססת על בקשות של משרד החינוך, במספר גדול יחסית של פגישות, כאשר משרד החינוך מגדיל את הצורך.

30063: משרד החינוך מקצה את התקציבים.

30063: בלי הגדרת הצורך ובלי מימון אין בסיס לדיון.

30063: במידה ויש צורך ויש תקציב, אנחנו נענים בחיוב, כפוף למגבלות של קרקע שקיימות ביהודה ושומרון וגם במקומות אחרים אבל אנחנו לא עוסקים בהם.

30063: בתוך המגבלות האלה יש חלק מהבקשות שלא אושרו בינתיים וחלק לדעתנו לא יאושר בכלל.

30063: זה לא אומר שלא ניתן למצוא עוד ניסיונות.

30063: צריך להזכיר, בטח בבית המחוקקים, שיש הנחיות של היועץ המשפטי לממשלה שאוסר להעביר משאבים כספיים של הממשלה, לישובים שאינם מורשים או לישובים שיש בהם שאלות של תוקף.

יעקב כץ: במגזר הבדואי או במגזר היהודי?

30063: אני הרמתי לך ישר להנחתה כשאמרתי שלא נעסוק באזורים אחרים.

30063: אם אתה רוצה לטפל בבדואים, אני אומר לך שיש שם משרות פנויות.

30063: שנית, המשימה הזאת תהיה אקטואלית בקרוב וכבר התחלנו לעסוק בזה.

30063: אני מכיר את החכמה הזאת כי אני בא מהצפון ולא נולדתי בכנסת ואני מכיר את זה מהחיים ולא מהדיבורים.

30063: אני לא מתרגש מהשאלות האלה ואני מציע להיגמל מהם.

30063: זה לא נותן רצינות לדיון כשחוזרים בציניות על העניין של הבדואים.

30063: זאת בעיה מספיק קשה וכדאי לטפל בה אבל היא לא שייכת לעניין.

אריה אלדד: אני מנסה להבין.

אריה אלדד: אמרת שמשרד החינוך אישר ותקצב ומשרד הביטחון אישר ויובילו את היביל וישימו אותו במנוף, אבל מכיוון שאין איפה להניח אותו, ילמדו בכיתה כשהיא תלויה על המנוף?

30063: אני לא מומחה כמוך עד כדי כך להציע הצעה כזאת, אבל פשוט היביל לא ייצא אם לא נאשר אותו.

30063: תכף תקבלו את הפירוט.

30063: בכל מקרה, מרבית הבקשות אושרו ואף אחד לא ילמד על המנוף.

30063: אנחנו לא עוסקים בקרקס, אנחנו בכנסת.

30063: לכן אנחנו נותנים תשובות רציניות ואנחנו לא מלמדים ילדים על המנוף.

30063: אבל היביל איננו יכול לצאת והוא גם לא מיוצר.

30063: היום מי שמייצר יבילים בודק את האישור לפני שהוא מייצר כדי שהוא יקבל אחר-כך את הכסף.

30063: משרד החינוך, לא חשוב מי השר שעומד בראשו, כפוף לחוקי מדינת ישראל ויש שופטים בירושלים, לא המצאתי אני את המשפט הזה.

30063: לכן אנחנו מצווים על שמירת החוק.

30063: מי שממונה על החוק קבע.

30063: הוא לא שאל מי יהיה בכנסת ובממשלה, הוא קבע חוק שאומר שלא משקיעים משאבים.

30063: אפילו היתה מגבלה בהפעלת אדמות סקר כמשאב של המדינה במקומות שהם קרקע פרטית או קרקע לא מזוהה.

30063: בהחלט גם לי יש קושי לפעמים להזדהות עם חלק מהמסקנות, כמו שאני יודע שעופרה הוא ישוב מסובך ובעייתי ולכן גם רואים שם בעיה.

יעקב כץ: כבר 40 שנה הוא ישוב.

30063: אפילו בת כיתה שלנו גרה שם.

יעקב כץ: כל מדינת ישראל היא ישוב מסובך ובעייתי.

30063: רובנו פה לא באנו להתמודד עם השאלה של הכרה בישוב זה או אחר, זה תפקיד הממשלה.

יעקב כץ: יש לנו לב טוב.

30063: בכל אופן נחזור לדיון ונאפשר לדיון לזרום.

30063: אני אומר שבתום הדיון הזה ניכנס לדיון על תקציב 2011 שנביא אותו לדיון במועד אחר וזה לא הדיון של היום.

30063: בסך הכול אני חושב שצריך להיות מרוצים ממרבית התשובות.

30063: במעט מאוד תשובות יש בעיות.

30063: אנחנו נמשיך לבחון במשותף עם הגורמים הנוגעים בדבר את האפשרות גם בהם להגיע להסכמה.

30063: מה שאפשר להגיד היום נגיד היום.

30063: מה שיהיה קשה להגיע בו להסכמה, נאמר שהוא בספק גדול.

30063: מה שמחייב המשך טיפול, כמו קו כחול, אנחנו נאמר שנדרש עוד מאמץ כדי להשלים.

30063: בכל מקרה, אני משוכנע שבדרך כלל נגיע להבנה וששנת הלימודים תיפתח כהלכה.

30063: יו"ר הוועדה, אני מציע שצביקה ידבר אחרי משרד החינוך.

זבולון אורלב: תקרא את הפתק שז'ק שלח לך.

30063: ז'ק אשר אומר שאנחנו גם מאשרים מעונות יום במקומות שיש תקציבים.

אורי אריאל: גם מאשרים אוניברסיטאות בזמן האחרון.

30063: הדיון הזה נועד רק למערכת החינוך.

זבולון אורלב: ז'ק, גם כשר הרווחה לשעבר אני חושב שאחריות המדינה כלפי הקמת מעונות יום היא חשובה והכרחית וחיונית והיא ממלאת צורך בהחלט מוכח.

זבולון אורלב: אבל בכל זאת צריך לעשות הבחנה בין מוסדות חינוך שהם חוק חינוך חובה.

זבולון אורלב: יש חוק במדינת ישראל, שעל-פי החוק הזה תלמידי ישראל חייבים ללמוד.

זבולון אורלב: כדי שהם יוכלו ללמוד המדינה חייבת להסדיר את מבנה החינוך.

זבולון אורלב: זה הבדל מהותי מאוד ולכן אנחנו מפרידים בין מוסדות החינוך לבין היתר.

זבולון אורלב: גם להקים בית חולים זה מאוד חשוב.

זבולון אורלב: פה אנחנו מדברים על חוק.

זבולון אורלב: אנחנו גם מדברים על זכויות של ילדים שאין להם יכולת לתבוע את הזכויות שלהם.

זבולון אורלב: המבוגרים תמיד יודעים לתבוע, להקים בית כנסת, להקים דברים אחרים.

זבולון אורלב: אני מברך את אפרת שעכשיו חנכו מרכז רפואי וזה חשוב.

זבולון אורלב: אבל לילדים אין סנגורים, אנחנו צריכים להיות הסנגורים שלהם, ראשי הרשויות, השרים.

זבולון אורלב: אם אנחנו לא נהיה אז מי יטען את טענתם של הילדים?

זבולון אורלב: אני מציע שצביקה ידבר בשלב יותר מאוחר.

זבולון אורלב: כפי שאתם רואים, יובל וורגן עוזר המחקר ממרכז המידע והמחקר הניח מסמך על שולחן הוועדה שלפיו הדרישות המקצועיות של משרד החינוך לפתיחת שנת הלימודים, מדברות על כ-150 מבנים יבילים ב-82 מוסדות חינוך, גני ילדים ובתי ספר.

זבולון אורלב: מרכיב גני הילדים הוא גם מרכיב משמעותי.

זבולון אורלב: לגבי בתי ספר בדרך כלל מדובר על תוספות כאלה ואחרות.

זבולון אורלב: לגבי גני ילדים מדובר על גנים חדשים.

זבולון אורלב: איתן, לגבי הסוגיה של הבדואים, אני לא מסכים עם עמדתך כי הגישה הלאומית, שהיא מבוססת על האמנות הבינלאומיות, שישראל חתומה עליהם באשר לזכויותיהם של ילדים, קובעות שהזכות של ילד ללמוד היא לא יכולה להיות מותנית בבעיות בירוקרטיות כאלה ואחרות.

זבולון אורלב: כלומר, חובת המדינה למצוא פיתרונות.

זבולון אורלב: אני מראשי הלוחמים שגם ילדי בדואים, שגרים בישובים לא מוכרים, יושבים על אדמות לא שלהם, יוכלו ללמוד בצורה סבירה.

זבולון אורלב: לא בונים להם מבני קבע כי זאת קרקע לא שלהם אז משתמשים במבנים יבילים.

יעקב כץ: או על גלגלים.

זבולון אורלב: לא על גלגלים, במבנים יבילים.

זבולון אורלב: לכן אני חושב שהדיון שלנו שעוסק במבנים יבילים הוא שונה מהדיון על מבני קבע.

זבולון אורלב: במבני קבע אפשר לקבל טיעונים כאלה ואחרים, לא שאני מסכים להם, אבל אני יכול להבין אותם, אבל בכל הקשור למבנים יבילים, אני חושב שהדקדקנות המשפטית, שאני לא יכול לגנות אותה, היא לא אמורה להגיד מה הבעיות אלא להגיד מה הפיתרונות.

זבולון אורלב: המערכת המשפטית חייבת למלא את חובתה ולהגיד מה הפיתרונות כדי שילדי יהודה ושומרון תהיה מסגרת חינוכית ראויה בתנאי למידה ראויה כמקובל במדינת ישראל.

זבולון אורלב: זאת צריכה להיות השאיפה שלנו.

זבולון אורלב: אני מציע שנשמע מה המדיניות של שר החינוך ולאחר מכן ניתן ליגאל צרפתי.

זבולון אורלב: שי רינסקי, עוזר השר והמנכ"ל.

שי רינסקי: בוקר טוב.

שי רינסקי: בראשית דבריי אני חייב לציין שצו ההתליה הזה, על כל מגרעותיו, הכניס נוהל מסודר בין משרד החינוך למשרד הביטחון - - -

זבולון אורלב: מאז שהוא עבר מאלקנה ליד בנימין, הוא מתחיל להצדיק את צו ההתלייה.

שי רינסקי: לא הצדקתי, רק ציינתי שלפחות דבר אחד יש בו יתרון.

שי רינסקי: נעשית פה עבודה מסודרת בין משרד הביטחון למשרד החינוך.

שי רינסקי: אם בתחילת הדרך הדברים היו פחות ברורים, היום הם יותר ברורים.

שי רינסקי: מבנה העבודה הוא בסך הכול - - -

זבולון אורלב: הבנתי גם שפיקוח של ועדת החינוך לא תרם לזה בכלל.

שי רינסקי: להיפך.

שי רינסקי: המשפט הבא שלי היה, שאנחנו מודים לוועדת החינוך שנתנה לנו שהות להתארגן ולעשות את זה בצורה מסודרת והטובה ביותר.

שי רינסקי: אפילו התחשבה בנו מבחינת לוחות זמנים.

שי רינסקי: לגבי כמה נתונים שאיתן אמר פה, אני רוצה קצת לדייק בהם.

שי רינסקי: ההבדל בין שנים עברו, בין שנה שעברה לשנה זאת, מבחינת משרד החינוך, מספר היבילים הוא די דומה.

שי רינסקי: מה שנתנו שנה שעברה אנחנו נותנים גם השנה.

שי רינסקי: אלה מה?

שי רינסקי: כתוצאה מבעיות של משרד הביטחון, שלא נתן אישורים למבנים שתוקצבו כבר בעבר, אתה מכיר אותם, זה הצריך מאיתנו תקצוב כפול כתוצאה מההתליה הזאת ולכן תקציב היבילים שלנו גדל אך ורק בגלל הנושא הזה.

שי רינסקי: נכון שבשנים עברו הרשויות מצאו פיתרונות אד הוק בתוך הישוב עצמו.

שי רינסקי: מבחינת שר החינוך ומנכ"ל שר החקלאות, המדיניות היא, שכל מקום שצריך קורת גג, המשרד רואה את חובתו לספק את קורת הגג הזאת לישוב.

שי רינסקי: מה גם, שברוב המקרים מדובר על פרויקט או על בית ספר או על מבנה קבע שמצמידים לו מבנה יביל.

שי רינסקי: אשר על כן, לא יתכן ש-30 תלמידים מעופרה, למשל, ייסעו לירושלים.

שי רינסקי: לכן ההנחיה היתה שגם מבחינה ביטחונית וגם מבחינה כלכלית זה לא הגיונית.

שי רינסקי: לכן, אם אנחנו מדברים על סדר גודל של 150 יבילים ביש"ע, שר החינוך הורה לתקציב את כולם מהראשון ועד האחרון וזה נעשה.

שי רינסקי: זה אחד.

שי רינסקי: שניים.

שי רינסקי: נשארנו עם איקס פרויקטים.

שי רינסקי: עוד שנייה יגאל ייתן פירוט אבל על 26 יבילים עדיין אין לנו אישור מבחינת משרד הביטחון וביום חמישי שר החינוך דיבר עם שר הביטחון - - -

זבולון אורלב: תחזור על המשפט הקודם.

שי רינסקי: מדובר על צורך של כ-150 יבילים, מתוכם, משרד הביטחון מאשר 124.

שי רינסקי: על ה-26 יבילים אין עדיין אישור מכל מיני סיבות.

שי רינסקי: על 26 היבילים הללו דיבר שר החינוך עם שר הביטחון.

שי רינסקי: ביום ראשון בערב דיבר איתי האלוף דנגוט.

שי רינסקי: אני יודע שגם משרד ראש הממשלה מאתמול מעורב בעסק הזה, לפחות צביקה האוזר.

שי רינסקי: ביום חמישי הקרוב שר החינוך ייפגש עם שר הביטחון ספציפית על הנושא הזה, כדי למצוא את הדרך ואת האישור לאשר את היבילים האלה.

שי רינסקי: אני חוזר ואומר, אנחנו רואים את הצורך לספק את קורת הגג ואת המחויבות של משרד החינוך לתת לילדים הללו קורת גג.

שי רינסקי: זה מבחינת המדיניות.

שי רינסקי: לגבי הפרטים עצמם, אני מציע שיגאל יפרט.

זבולון אורלב: לאור הנתונים שאתה אומר ובפגישה מוקדמת הבוקר התוודעתי עליהם.

זבולון אורלב: לפי דעתי, כנראה לא יהיה מנוס, אם הדרג המקצועי במשרד החינוך ובמשרד הביטחון ובמנהל האזרחי, לא מסוגלים להביא לאישור כל הדרישות המקצועיות של משרד החינוך, מטעמים כאלה ואחרים שתכף נברר אותם, בסופו של דבר יש ממשלה.

זבולון אורלב: אנחנו נתבע משר החינוך, שמציג את הדרישות ושעומד מאחורי הדרישות האלה, כדי שהדרישות האלה לא יתקלו בבעיות.

זבולון אורלב: אם הוא נתקל בבעיות, שיביא את הדבר הזה לישיבת ממשלה דחופה ככל האפשר, על-מנת שהממשלה תהיה מודעת שבערך כ-1000 תלמידים אין להם עדיין פיתרון.

זבולון אורלב: אני מניח שאם לא היה פיתרון בבאר שבע או במקום אחר, אני מניח שגם הדבר הזה היה עולה.

זבולון אורלב: שר החינוך יש לו עניין גדול, כמו ועדת החינוך, ששנת הלימודים תיפתח כסדרה.

זבולון אורלב: אני כבר אומר שזאת תהיה תביעתנו, להביא את הדבר הזה להכרעה בממשלה וראש הממשלה יצטרך להתערב ולהחליט האם אנחנו מסתתרים מאחורי נימוקים משפטיים צודקים ככל האפשר או שהממשלה תורה למערכת המשפט למצוא את הפיתרונות כדי לאפשר את פתיחת את שנת הלימודים.

זבולון אורלב: לא נסכים ולא נוכל להסכים עם כך שדרג מקצועי קובע שיש עיכובים ובעיות משפטיות ולכן שכל רשות תשבור את הראש.

זבולון אורלב: אין כזה דבר.

זבולון אורלב: זאת צריכה להיות אחריות בדרג העליון של מדינת ישראל.

זבולון אורלב: אני רוצה לראות ממשלה שתחליט ש-1000 ילדים לא יהיו להם כיתות בגלל בעיות כאלה ואחריות, כשאני יודעת מניסיוני שהממשלה יודעת לתת להם פיתרונות.

זבולון אורלב: אלה החלטות מדיניות, אלה החלטות פוליטיות, בסופו של דבר, וצריך להחליט מה המדיניות של משרד החינוך, האם לעמוד מאחורי סעיפים כאלה ואחרים או לדאוג לכך שתלמידים ילמדו, כפי שנוהגת כל מדינה בעולם וכפי שמדינת ישראל נוהגת כלפי כל ילדיה שנמצאים לא ביהודה ושומרון.

זבולון אורלב: יגאל צרפתי, בבקשה.

יגאל צרפתי: רוב הדברים נאמרו.

יגאל צרפתי: אני רוצה לציין עובדה אחת שלא הוזכרה.

יגאל צרפתי: בתוך הפרויקטים שהוזכרו, שהם מהווים בעיה ואנחנו לא רואים אישור באופק, יש בהם גם גני ילדים.

יגאל צרפתי: יש גם את הנושא של ההסעות, שאנחנו אמונים עליו.

יגאל צרפתי: אם יש דבר שאנחנו רוצים להימנע ממנו זה להתחיל להסיע ילדים קטנים ובוודאי לא להסיע אותם לישוב אחר.

יגאל צרפתי: לדבר הזה יש בו גם היבט כלכלי שבעצם הוא תקצוב שמבחינתנו לא נלקח בחשבון והוא עלול להגדיל את ההוצאות שלנו בצורה שלו תוכננה, וגם כן הפן הביטחוני שנוגע לעניין.

יגאל צרפתי: לנושא ה-26 יבילים, שכרגע אין להם פיתרון באופק, למעשה הדבר הזה בא לידי ביטוי ב-11 ישובים שונים.

יגאל צרפתי: מבחינתנו, אנחנו הכרנו בצורה מאוד מובהקת בצורך לתת להם קורת גג ל-1 ספטמבר.

זבולון אורלב: מי ימנה את הישובים והבעיות, אתה או צביקה?

יגאל צרפתי: אני יכול להגיד את הישובים, והם יכולים להגיד מה הסיבות.

זבולון אורלב: איפה אין עדיין אישורים?

זבולון אורלב: אנחנו מונים כעת את היבילים שמשרד החינוך הכיר בצורך, תקצב אותם ועדיין אין אישורים ממשרד הביטחון.

יגאל צרפתי: נכון.

יגאל צרפתי: יש לנו 3 יבילים בנווה שמואל באפרת, ישיבה תיכונית.

יגאל צרפתי: בעלי יש לנו הכרנו בצורך ביביל אחד לת"ת.

יגאל צרפתי: בבית הספר הממלכתי דתי בעלי הכרנו בצורך ב-4 יבילים.

יגאל צרפתי: בעלי הכרנו גם בצורך להקים גן ילדים, מבנה יבין אחד.

יגאל צרפתי: בטלמון-נריה, הכרנו בצורך ביביל לתלמוד תורה.

יגאל צרפתי: באולפנא בטלמון 2 יבילים.

יגאל צרפתי: בעופרה 2.5 יבילים עבור יסודי בנות.

זבולון אורלב: יסודי בנות לא עבור האולפנא.

יגאל צרפתי: רגע, יש גם אולפנא, יש שני מוסדות.

יגאל צרפתי: לגבי האולפנא הכרנו בצורך ביביל אחד.

יגאל צרפתי: בעופרה ב"דעת", בית ספר יסודי, הכרנו בצורך ביביל אחד.

יגאל צרפתי: גבע בנימין-אדם הכרנו בצורך בשלושה מבנים עבור בית ספר יסודי ממלכתי דתי.

יגאל צרפתי: מצפה יריחו, הכרנו בצורך במבנה יביל אחד.

יגאל צרפתי: בישוב עינב בשומרון, הכרנו בצורך בכיתת גן.

יגאל צרפתי: באיתמר, הכרנו צורך במבנה אחד לטובת בית-ספר.

יגאל צרפתי: באילון מורה, במבנה יביל אחד לטובת בית הספר של הבנות.

יגאל צרפתי: בברוכין, כיתת גן.

יגאל צרפתי: נופי נחמיה גם כן כיתת גן.

יגאל צרפתי: סך הכול, 26 מבנים.

יגאל צרפתי: יש לנו את הנושא של כיתת גן בחברון, שהכרנו בצורך שלה, אבל הנושא הזה נופל יותר תחת הכותרת של בניית קבע ושם יש בעיה שאנחנו מתמודדים אותה.

זבולון אורלב: אנחנו לא עוסקים עכשיו בבניית קבע.

זבולון אורלב: האם משרד החינוך הכיר בצורך להציב יביל לפתיחת שנת הלימודים תשע"א בחברון?

אסף דטנר: כן.

זבולון אורלב: אז זה 27 יבילים.

אסף דטנר: זה מחוץ ל-26 כי זה רק בשבוע האחרון וזה עוד לא נכנס לטבלאות שהועברו לפני כן.

זבולון אורלב: מערכת הביטחון יודעת מהתביעה הזאת?

אסף סטנר: כן.

זבולון אורלב: אז זה 27 יבילים ולא 26.

זבולון אורלב: בסדר גמור, אחרת אורית היתה יוצרת פה בעיה קשה.

זבולון אורלב: היא מדבר על זה כבר חודשים.

אורי אריאל: אורית לא עוסקת בבעיות פרטיות רק לאומיות.

זבולון אורלב: גן בחברון זאת בעיה לאומית מספר אחת.

אורי אריאל: אחרי שהכרנו בזה כבעיה כללית - - -

זבולון אורלב: בצד האבות והאימהות צריך גם נכדים ונינים.

זבולון אורלב: צביקה, תאמר לנו איך ה-27 האלה מחולקים ולפי איזה קריטריונים.

זבולון אורלב: מה העכבות ומה הבעיות שבגללן לא ניתן לאשר.

צביקה כהן: כדאי לומר כמה משפטים על נושא מוסדות החינוך כדי לתת רקע.

צביקה כהן: מתחילת צו ההתליה, אנחנו עובדים מול משרד הביטחון ומשרד החינוך וטיפלנו בלמעלה מ-250 מוסדות חינוך, כדי לאשרר אותם וכדי לראות את המצב שלהם.

צביקה כהן: מתוכם 57 כבר אושרו.

צביקה כהן: כרגע אני מדבר על יבילים וקבע יחד.

צביקה כהן: 57 כבר אושרו והטיפול לגביהם כבר הסתיים.

צביקה כהן: במנה הנוכחית, 130 מוסדות עברו מבחינתנו את שלב הסינון ואנחנו נמליץ לאשר אותם.

צביקה כהן: 21 מתוכם, אני מאמין שנסיים איתם בימים הקרובים לכאן ולכאן.

צביקה כהן: בסך-הכול, מתוך כל 250 המוסדות, אנחנו נשארים עם 44 מוסדות שיש לנו בעיה כמנהל אזרחי, להגיד שהם ניתנים לאישור.

צביקה כהן: כמובן שלא כולם זה חד משמעי וסופי כי יכול להיות שחלק מהם כן אפשר יהיה בכל זאת לקדם.

צביקה כהן: חשוב לי להגיד שמבחינת כל אלה שלא ניתן לאשר אין לזה קשר לצו ההתליה.

צביקה כהן: זה סוג של אישורים שגם לפני צו ההתליה היו שואלים אותי כמנהל אזרחי אם אני יכול לאשר אותם והייתי אומר שלא.

צביקה כהן: כלומר, צו ההתליה עברנו אותו מבחינת אלה שאושרו.

צביקה כהן: מרגע שבדקנו שיש חוזה ויש תב"ע בתוקף והמקום מוסדר סטטוטורית, אמרנו למשרד הביטחון שמבחינתנו אין מניעה לאשר את זה.

צביקה כהן: פה זה כבר עניין של משרד הביטחון, איזה יביל ואיזה מבנה קבע הוא מאשר לבטל לגביו את ההתליה.

צביקה כהן: מבחינת 44 המוסדות, שמבחינתנו מדובר ב- 18 יבילים.

זבולון אורלב: אני לא יודע למה אתה מדבר על מספרים אחרים ממה שמדבר עליהם – יש 27 יבילים.

זבולון אורלב: אם אפשר שתתכנס לתוך הנתון הזה של 27 יבילים שמנה אותם יגאל צרפתי סמנכ"ל משרד החינוך שעושה עבודה מדהימה וחשובה.

זבולון אורלב: תתכנס אליהם ותגיד מה סוגי הבעיות.

זבולון אורלב: הוועדה צריכה לדעת איפה העיכוב ולמה לא מאשרים אותם.

צביקה כהן: אני אפרט.

צביקה כהן: אנחנו מדברים על 18 מוסדות.

צביקה כהן: מספרי היבילים אצלי קצת שונים אבל ביחס למוסדות זה אותו דבר.

צביקה כהן: החלוקה לגבי מה שאי-אפשר לאשר היא כדלהלן: לגבי 4 מוסדות של יבילים: במצפה יריחו, באדם, בית"ר עלית ויצהר, זה עניין של תב"ע או הסדרה של אותו מגרש אל מול המועצות.

צביקה כהן: כל המועצות יודעות ואנחנו בקשר איתם.

צביקה כהן: למשל, לגבי - - -

רונית תירוש: אולי תציין למה מיועדים היבילים שאתה לא יכול למצוא להם פיתרון.

זבולון אורלב: מוסדות חינוך לימוד חובה וגני ילדים.

צביקה כהן: זה תלמוד תורה במצפה יריחו וגן ילדים חרדי באדם.

צביקה כהן: לדוגמה, בביתר עלית זה מבנה שלא מיועד לחינוך או למוסדות ציבור.

צביקה כהן: המועצה בעצמה אמרה שזאת טעות והם צריכים לשנות את הייעוד של המגרש ושהם יגישו מחדש.

30063: תיתן דוגמה לגבי אדם.

צביקה כהן: המבנה באדם אינו מתאים למוסדות חינוך.

קריאה: אין כרגע מגרש אחר מתאים.

זבולון אורלב: תכף נשמע מה אומר המנהל.

צביקה כהן: המועצה מכירה את הסיבות.

צביקה כהן: צריך לראות אם אפשר למצוא פיתרון.

זבולון אורלב: אנחנו לא מכירים, אנחנו רוצים לשמוע.

צביקה כהן: אני רק אומר שאני לא ממציא שום דבר חדש.

זבולון אורלב: למה מיועד המגרש?

צביקה כהן: המגרש מיועד למרכז ציבורי או משהו אחר, שמבחינת הליך האישור הסטטוטורי שלו, אני כמנהל אזרחי לא יודע לאשר את זה כמוסד חינוכי.

אריה אלדד: לא יודע?

30063: הוא סגן אלוף בצבא, תנו לו לגמור לדבר.

צביקה כהן: יש לי לשכת תכנון שעובדת מול המועצה.

צביקה כהן: אם יסדירו את העניין הזה, ישנו את התב"ע, לשכת התכנון תגיד שזה בסדר גם אני אגיד שזה בסדר.

צביקה כהן: זאת לא בעיה של קרקע.

צביקה כהן: שני דברים נוספים מבחינת היבילים.

צביקה כהן: יש תב"ע שממתינה.

צביקה כהן: אנחנו העלינו בקשה לאישור תב"ע חדשה באישור דרג מדיני.

צביקה כהן: צריך להבין שגם אם עכשיו שר הביטחון יגיד שהוא מאשר את התב"ע הזאת, זה הליך של כמה חודשים עד שהתב"ע הזאת תאושר.

צביקה כהן: מדובר על נריה ועל אלון מורה.

צביקה כהן: שם אפילו אין תב"ע שמאפשרת הקמה של מוסד חינוכי במגרש הזה.

זבולון אורלב: איך הוקמו יתר מוסדות החינוך קודם לכן אם לא היתה תב"ע.

עתניאל שנלר: הוא אמר באותה נשימה ששר הביטחון לא מאשר.

דני דיין: אם הוא היה מאשר, אבל הוא לא מאשר.

גרשון מסיקה: באלון מורה זה הרחבה של בית ספר.

צביקה כהן: הדיון פה בא לשאול למה אי-אפשר להקים מחר את המוסד החינוכי.

צביקה כהן: זה שאמרתי ש-44 לא מאושרים, זה לא אומר שהם יהיו לא מאושרים לעולמי עד וגרסנו את הבקשות.

זבולון אורלב: מבחינתנו הם לא מאושרים ל-1 בספטמבר.

צביקה כהן: אני אומר את הדברים כדי שאנשים לא יפתחו ציפיות.

זבולון אורלב: שמענו, מה הבעיות הנוספות?

צביקה כהן: באפרת יש 5 בקשות למוסדות.

צביקה כהן: הבעיה היא שאין חוזה על הקרקע.

צביקה כהן: כדי לעשות חוזה כזה אני צריך את אישורו של שר הביטחון.

צביקה כהן: כאשר אני מעלה לאישור שר הביטחון בקשה לחוזה הרשאה או חוזה חכירה, אני חייב לבדוק קודם את הקרקע.

צביקה כהן: שם, במקרים האלה, אין קו כחול.

צביקה כהן: אז נכון שבאפרת מדובר במבנה קיים.

זבולון אורלב: אני רוצה להבין.

זבולון אורלב: קיים בית ספר במבנה קבע ועכשיו רוצים להוסיף בחצר בית הספר – אמרתי לכם שאני מכיר כי שני בניי הם בוגרי מחזור ד' ו-ו' של הישיבה.

עודד רביב: הוא התחיל כבית ספר יסודי.

עודד רביב: הוא קיים 26 שנים.

זבולון אורלב: לא, הם למדו בישיבה התיכונית במבנה קבע לפני למעלה מ-20 שנה.

זבולון אורלב: אני שואל: יש מבנה קבע שנמצא במרכז הישוב ועכשיו צריך להוסיף לקמפוס שני יבילים.

זבולון אורלב: עכשיו אומרים שיש קו כחול?

זבולון אורלב: לא הבנתי.

אורי אריאל: עכשיו אומרים שאין קו כחול.

אורי אריאל: אחרי שהוספנו תקנים לצוות קו כחול - - -

זבולון אורלב: צביקה כהן הוא קצין במדים, הוא לא אחראי לעניינים - - -

30063: אני מציע שעוד מעט נשחרר את צביקה מהדיון ואל תהפכו את זה לדיון עם קציני צבא, הם לא ירצו לבוא לכאן אחר-כך.

30063: זה לא יכול להיות, תשמרו על הכללים.

זבולון אורלב: אל תעזור לי לנהל את הדיון.

צביקה כהן: אני גם יודע לענות.

צביקה כהן: לא שמעת שאמרתי שאנחנו לא מתכוונים לבדוק אם זה קו כחול.

צביקה כהן: אני חוזר ואומר, מדברים על מה אפשר כרגע לאשר מיידית.

צביקה כהן: כמנהל אזרחי, כדי לאשר חוזה חכירה על קרקע, חייב פה קו כחול.

צביקה כהן: יכול להיות שנעשה בדיקה והעלינו את זה גם הלאה, שאפשר לעשות משהו מיידי ומהיר באפרת.

צביקה כהן: צריך לעשות בדיקה ראשונית.

צביקה כהן: כרגע זה המצב.

זבולון אורלב: זה רק מחזק את דעתי שכנראה שלא תהיה ברירה אלא להביא את כל הסוגיה הזאת לממשלה כי אלה החלטות פוליטיות ומדיניות.

זבולון אורלב: בלתי אפשרי הדבר הזה.

צביקה כהן: גם אנחנו כמנהל אזרחי, את 44 המוסדות האלה העלינו כלפי מעלה כדי לקבל החלטה אחרת אם צריך.

צביקה כהן: כרגע מבחינתנו, כמנהל אזרחי, זה המצב.

צביקה כהן: שאר היבילים שיש לי איתם בעיה סטטוטורית במקרקעין, שאני לא יכול לעשות עליהם חוזה או לקדם לגביהם תב"ע, אנחנו מדברים על 4 בעלי.

צביקה כהן: כולנו יודעים שלעלי אין כרגע תב"ע בתוקף.

זבולון אורלב: זה ישוב של 800 משפחות עם מבני קבע ועם בתי ספר ושוב אותו סיפור, אי אפשר לשים יביל ליד מבנה הקבע בגלל סיפור התב"ע.

צביקה כהן: האחרון שבהם הוא בישוב עינב, במועצה אזורית שומרון, שגם שם זה דומה לאפרת.

צביקה כהן: נצטרך להשלים לגביו בדיקת קו כחול כדי לאשר לגביו הקצאה.

זבולון אורלב: מה עם חברון?

צביקה כהן: תכף אני אדבר על חברון.

צביקה כהן: אני רוצה להעיר הערת ביניים.

צביקה כהן: חשוב להבין, מבחינת כל המוסדות שאנחנו הולכים לאשר.

צביקה כהן: לפחות 20 מתוכם הם כאלה שהם כבר מאושרים כי מבחינתנו העברנו למנהל האזרחי את כל ההליכים.

צביקה כהן: אנחנו צריכים לקבל עליהם אישור של שר הביטחון להקצאת השטח.

צביקה כהן: גם פה, הישובים שיקבלו את האישורים ידרשו להגיע למנהל האזרחי, לחתום על חוזה קרקע.

צביקה כהן: אני אומר את זה כדי שלא יהיו אי הבנות.

קריאה: חודשיים.

צביקה כהן: נשתדל לזרז את זה.

זבולון אורלב: ה-24 שיגאל דיווח שיש עליהם אישור, בעצם זה אישור מקצועי אבל עדיין אין - - -

צביקה כהן: לא כולם, רובם גמרו את ההליכים.

צביקה כהן: יש כמה בודדים מתוכם - - -

30063: אין מגבלה של מספר הקרוואנים אלא מגבלות קרקעיות.

30063: בכל מקום שיוכר הצורך ויש תקציב ויש קרקע אז זה עוד שבוע או פחות שבוע.

צביקה כהן: זה לא סותר את מה שאני אומר, אני רוצה שאנשים יבינו את ההליכים האלה.

צביקה כהן: הנושא של חברון נמצא באותה קטגוריה למרות שזה לא בדיוק.

צביקה כהן: אין פה עניין של קו כחול כי לא בודקים קו כחול בישוב היהודי בחברון.

צביקה כהן: הבעלויות על האדמות שם ידועות.

צביקה כהן: במקום הספציפי שרוצים להקים גן ילדים אי-אפשר כרגע להקים גן ילדים מההיבט המשפטי.

צביקה כהן: מדובר במקום שנמצא תחת בג"צ.

צביקה כהן: יש דרישה מבצעית ועומדת, להחזיר את כל המרחב הזה לאחריות ולפתיחת חנויות פלסטיניות וזאת בגלל עתירה שהוגשה לבג"צ.

צביקה כהן: כלומר, כל עוד ההליך הזה קיים, מבחינתי אני לא יכול לקדם את הבקשה.

זבולון אורלב: יש קרקע חלופית?

צביקה כהן: כשיציעו, אני אדע.

צביקה כהן: אני לא יודע להציע קרקע חלופית.

אורית סטרוק: למה אתה לא יודע?

צביקה כהן: כל מגרש או כל מקום שיוגש, אני מבטיח לבדוק אותו הכי מהר שיכול להיות.

צביקה כהן: כרגע, במקום הנוכחי הספציפי הזה, אין סיכוי משפטי כרגע לעשות את זה אלא אם כן יבוטלו כל ההליכים.

זבולון אורלב: תכף ידבר חבר הכנסת עתניאל שנלר שטיפל בהיבט המשפטי.

צביקה כהן: הקטגוריה האחרונה אלה ישובים שלא מוסדרים סטטוטורית.

צביקה כהן: זה די דומה לעלי.

צביקה כהן: ההבדל הוא שבעלי יש תב"ע שמחכה על המדף.

צביקה כהן: היא מחכה לקו כחול גדול מאוד של עלי.

צביקה כהן: ישובים כמו עופרה ואיתמר ששם אין קו כחול ואין תב"ע.

זבולון אורלב: עופרה זה מאחז בלתי חוקי?

צביקה כהן: הוא לא מוגדר כמאחז אבל זה ישוב שאין לו שום מעמד סטטוטורי.

זבולון אורלב: אז עכשיו, אחרי שיש אישור לבתי ספר ולמוסדות חינוך, תופסים את הקרוואן כבן ערובה לכך שהישוב לא מוכר סטטוטורי.

30063: תושבי עופרה ביצעו הריסה עצמית חסרת תקדים של 24 יסודות כפשרה עם בית המשפט על בנייה לא חוקית של 9 בתים, על פי הוראת הרב גיסר.

30063: אז הקרבן הוא לא הקרוואן אלא הקרבנות הם תושבים תמימים שלא מכירים חלק מהמגבלות.

זבולון אורלב: הקרבן הם התלמידים.

זבולון אורלב: יש בית ספר וכל העיכוב פה הוא עיכוב משפטי.

זבולון אורלב: אני לפחות לא מבין אותו אם קיים אישור לבית ספר.

30063: אני אסביר.

30063: תגמור את ברוכים ואת נופי נחמיה, כדי שגרשון יהיה רגוע.

צביקה כהן: ברוכים ונופי נחמיה מוגדרים כרגע כמאחזים בלתי מורשים.

צביקה כהן: אין לי מה להוסיף בעניין הזה.

קריאה: הילדים ילמדו בכפר ערבי.

זבולון אורלב: הילדים ילמדו, אני מבטיח לך.

זבולון אורלב: אם הילדים לא ילמדו, זאת צריכה להיות החלטת ממשלה.

זבולון אורלב: שהממשלה תדע מה זה הישוב ברוכים, מתי הוא הוקם, כמה תושבים, כמה מבני קבע יש שם ומה התנאים.

זבולון אורלב: אגב, אני ביקרתי בגן הילדים בברוכים.

זבולון אורלב: אני אומר לכם שזה גן ילדים שסכנה ללמוד בו.

זבולון אורלב: גם הגן הגרוע ביותר במחנות הפליטים ברצועת עזה נראה יותר טוב מגן הילדים הזה, בהיבט הפיסי שלו.

זבולון אורלב: פשוט סכנה לחיי הילדים.

זבולון אורלב: אני סבור שאין שום מניעה למצוא פיתרונות משפטיים.

זבולון אורלב: כמו שאמרתי, מוצאים פיתרונות לאותם ישובים במדינת ישראל שאין להם תב"ע ואין להם קו כחול, הישוב לא מוכר ולא מוסדר וכל מה שאתם אומרים.

זבולון אורלב: שם שמים מבנים יבילים.

זבולון אורלב: את כל החשבונות הפוליטיים עם המבוגרים, אנחנו נגמור ולא הילדים צריכים לשלם את המחיר של הויכוחים הפוליטיים שיש במדינת ישראל באשר למעמד ישובים, באשר לסטאטוס שלהם וקו כחול וקו אדום וכל הקווים האחרים.

זבולון אורלב: הם לא מכירים את הבעיות האלה, אי-אפשר לסכן ילדים.

זבולון אורלב: ראשון הדוברים אורי אריאל.

אורי אריאל: תודה ליושב ראש.

אורי אריאל: תודה על זימון הישיבה.

אורי אריאל: אני חושב שהיא חשובה והיא מקדמת את הפיתרונות.

אורי אריאל: תודה על הסקירה של איתן ושל סגן אלוף צביקה כהן.

אורי אריאל: איתן, אין לנו שום טענות כלפי הצבא, לא צריך להעיר לנו.

אורי אריאל: גם כשמעירים הערה כשהוא מדבר היא לא מופנית כלפיו.

אורי אריאל: הוא יודע את זה, אתה יודע את זה ובעיקר אני יודע את זה.

אורי אריאל: הטענות הם כלפי הדרג המדיני.

אורי אריאל: אין פה בעיות עם צבא.

אורי אריאל: אנחנו מכבדים את הצבא ובזה תמה ההערה הזאת.

אורי אריאל: יש משהו מרענן בהודעתך בתחילת דבריך שאתם מכירים בזה שכל ילד צריך מקום ללמוד.

אורי אריאל: זה כאילו מובן מאליו אבל לא תמיד ברור מההתנהגות.

אורי אריאל: למה אני אומר את זה?

אורי אריאל: כשאומר סגן אלוף צביקה כהן ומסביר שאין קו כחול.

אורי אריאל: הרי אתם שכנעתם את חבריי לתקצב תקצוב מיוחד ושיהיו צוותים לקו כחול ואכן אישרנו.

אורי אריאל: זה היה בניגוד לעמדתי, זה לא חשוב בכלל, אבל יש כסף.

אורי אריאל: אפילו התירוץ הזה, שהוא תירוץ מוחלט, גם ככה אפשר לבדוק קו כחול במקומות שאתם רוצים, אבל קיבלתם את התקנון.

אורי אריאל: אני הערתי, כי לפי עניות דעתי הייתם צריכים להיות אחרי ולא לבוא עכשיו לפה, ערב פתיחת שנת הלימודים.

אורי אריאל: אני אומר את זה דווקא מתוך זה שאתה חוזר ואומר, ואני רואה שאכן זה כך, שאתם עושים מאמץ במבני החינוך.

אורי אריאל: אז למה פה המאמץ הזה של קו כחול – אני לא בא בטענה, אני בא בבקשה שאתם תנחו לתת למנהל לתת את לזה עדיפות ולגמור את זה הכי מהר, כדי שיוכלו לאשר את המבנה, כדי שיוכלו לעשות יסודות וכדי שיוכלו להביא אותו.

אורי אריאל: עם כל זה שראשי המועצות ביהודה ושומרון מאוד מוכשרים וזריזים, הכול לוקח זמן.

אורי אריאל: אין סיבה שביום אחד נאחר.

אורי אריאל: אני מקווה שזה ייפתר כי זה לא כל-כך מסובך.

אורי אריאל: אני מסכים עם יושב ראש הוועדה על הצורך שאם הדברים לא ייפתרו או משהו מהדברים לא ייפתר, צריך להגיע לממשלה.

אורי אריאל: צריך לפתור את הדברים, זה אפשרי.

אורי אריאל: אנחנו מכירים מספיק דוגמאות ומהבדואים ובהמשך.

אורי אריאל: יש רלוונטיות לבדואים כי אם אתם הייתם רוצים, הייתם באים ליועץ המשפטי לממשלה – מתוך דאגה שיש לכם למבנה החינוך – ואומרים ליועץ המשפטי שאתם מבקשים להחריג את זה מהדברים שצריך להשקיע במאחזים.

אורי אריאל: הרי אתם יכולים ליזום פניה מתוך דאגה לחינוך ילדי ישראל.

אורי אריאל: אני גם מציע ליושב ראש, יכול להיות שבסיכום הוועדה תיזום פנייה ליועץ המשפטי להחריג את המאחזים.

אורי אריאל: אתה תחליט על הדרך כך או כך.

אורי אריאל: יכול להיות שזאת תהיה הממשלה אז היועץ המשפטי יצטרך להתייחס.

אורי אריאל: תבחר אתה את הדרך, אלה דברים פתירים, היו דברים מעולם.

אורי אריאל: יושב פה גבי, יועץ ראש הממשלה להתיישבות.

אורי אריאל: אני אבקש מהיושב ראש לקבוע בהקדם ישיבה לנושא מבני הקבע.

אורי אריאל: אני לא אדבר על זה עכשיו אבל ברור שזה צורך יותר מאמיתי.

אורי אריאל: מה שלא נדון עליו היום, לא יהיה בשנה הבאה.

אורי אריאל: נצטרך לחזור לכל הסיפור של היבילים.

אורי אריאל: תקבע מועד, כולם יתכוננו למועד הזה.

אורי אריאל: בינתיים אפשר להכין הרבה דברים ונראה איך אפשר להגיע לשנה הבאה יותר ערוכים.

אורי אריאל: אני מקווה שכל הבעיות האלה תיפתרנה, כי אחרת אני מעריך שלא יהיה מנוס לראשי הרשויות מתוך דאגה לאזרחים ולילדים וחוק חינוך חובה, לא תשאירו מנוס אם הבעיה לא תיפתר.

אורי אריאל: אני מקווה שהיא תיפתר.

אורי אריאל: יצטרכו לבנות ולתת פיתרונות משלהם.

אורי אריאל: אם אני הייתי ראש מועצה כך הייתי נוהג.

אורי אריאל: אני לא חושב שילד אחד יכול להישאר בלי מקום ללמוד.

אורי אריאל: להשבית את מערכת הלימודים לכאורה זה דבר קל, אני מעריך שההורים היו מסכימים לזה, אבל זה הדבר הכי קשה.

אורי אריאל: כל הורה וכל ראש מועצה, מי כמוך יודע, לא משביתים לימודים גם כשהמצב הוא קשה.

אורי אריאל: לבסוף, יש לי שאלה.

אורי אריאל: מה יקרה בי"ח תשרי, לפתע יפרצו כל הסכרים, יעמדו בפניך איזה 1,000 תיקים לאישור שר הביטחון.

אורי אריאל: אני רוצה להגיד לך, אם תבקשו סיוע כספי מוועדת הכספים – י"ח תשרי זה 26.9 - - -

30063: לא צריך סיוע כספי.

אורי אריאל: אנחנו לא מתנדבים, רק אם צריך.

אורי אריאל: אני שואל את עצמי מה תעשה באותו יום?

אורי אריאל: זה חול המועד סוכות, אני רואה את כל האורות דולקים כל הלילה.

30063: לבקשתו של אורי אריאל בדקתי שהמזל"ט לא פעל בשבת.

דני דיין: תודה אדוני היושב ראש.

דני דיין: כמה דברים קצרים.

דני דיין: קודם כל אני באמת רוצה להודות ליושב ראש הוועדה ולוועדה בכלל על העבודה המצוינת, היעילה, השקדנית והמתמידה שהיא עושה בנושא הזה.

דני דיין: אני אומר את זה לא רק לצורך השבח כשלעצמו, אלא להגיד שלצערי, אדוני היושב ראש, כנראה בנושא אחד הוועדה נכשלה.

דני דיין: בנושא חינוכי אחד, לא באשמתה.

דני דיין: היא נכשלה לחנך את משרד ה ביטחון - - -

זבולון אורלב: תמיד היא היתה חלשה בחינוך מבוגרים.

דני דיין: בדיוק.

דני דיין: אני חושב שבחינוכו של משרד מסוים במיוחד.

דני דיין: היא נכשלה בצורך לחנך את משרד הביטחון, שכיתה לכל תלמיד עומד מעל כל דבר.

דני דיין: אין שום דבר שעומד בפני העניין הזה.

דני דיין: לצערי אני שוב ושוב שומע את נציגי משרד הביטחון ואת עוזר שר הביטחון להתיישבות, פשוט לא מבינים את זה, פשוט לא מפנימים את זה.

דני דיין: נכון אמרת שאם לא יפנימו את זה בטוב, צריך יהיה לדאוג שיפנימו את זה לא בטוב, שזה ייכפה עליהם.

דני דיין: המצב הנוכחי הוא בלתי נסבל, הגישה הזאת היא בלתי נסבלת.

דני דיין: חבר הכנסת יעקב כץ יצא אבל כאשר כצל'ה האלה את נושא האפליה הבוטה, הבלתי נסבלת של ילדי יהודה ושומרון על מול ילדי הבדואים, שמתי לב לתגובה שלך, ידידי הטוב, איתן ברושי.

דני דיין: נזכרתי באותו אחד שכתב לעצמו בפתק של הנאום שלו: הטיעון שלי חלש כאן, צריך להרים את הקול.

דני דיין: הטיעון שלך לא מובן לי.

זבולון אורלב: זה מיוחד למשה סנה.

דני דיין: הבאת עכשיו גאולה לעולם.

זבולון אורלב: הוא שכח את הפתק על דוכן המליאה.

דני דיין: הוא כתב:

דני דיין: הטיעון שלי חלש, בוא נרים את הקול.

דני דיין: הצורה שבה ענית לכצל'ה בלתי מתקבלת על הדעת .

דני דיין: אני אגיד מה איתן ברושי לא אמר.

דני דיין: זאת האמת וזה הלו"ז של הדיון ואת זה צריך להגיד.

דני דיין: ההבדל בין הילדים שלנו לבין הילדים הבדואים, איתן, הוא ששר הביטחון רוצה להצר את צעדי ההתיישבות היהודית בשומרון וביהודה.

דני דיין: זה כל הסיפור וכל השאר תירוצים וסיפורים.

דני דיין: אילו לא היה רוצה להצר את צעדיה של ההתיישבות היהודית ביהודה ושומרון הכול היה מאושר, היו מוצאים את הפיתרונות היצירתיים ביותר, כולנו יודעים אותם: טבעות נקודתיות ואת כל הדרכים שקיימת בכל מקום אחר במדינת ישראל כדי לפתור בעיות, כאשר רוצים לפתור אותן.

דני דיין: הבעיה היא שלא רוצים, הבעיה היא שהעניין הוא פוליטי, העניין הוא שמפחדים מהאמריקאים, העניין הוא שיש התחייבויות לאמריקאים על גבם של ילדים במדינת ישראל.

דני דיין: אדוני, זה מצב בלתי הסבל, זאת פגיעה בלתי נסבלת.

דני דיין: אדוני, אתה אמרת דקדקנות משפטית.

דני דיין: לא מדובר פה על דקדקנות משפטית, אני לא מקבל את ההגדרה הזאת.

דני דיין: מדובר על שימוש מכוער, שימוש בוטה בטיעונים משפטיים כדי להצר את הצעדים של ההתיישבות, כדי לא לספק את הפיתרונות שהילדים מחויבים.

דני דיין: לא ברוכים ולא נופי נחמיה, לא יכול להיות שכל משרדי הממשלה, משרד הביטחון והמנהל האזרחי, לא יעמדו על הרגליים האחוריות שלהם כדי לפתור את הבעיה, כאשר אתם הריבון ביהודה ושומרון.

דני דיין: אני מצר על זה שאתם הריבון, הייתי רוצה שזה יהיה אחרת, שממשלת ישראל בכלים האזרחיים שלה תהיה הריבון.

דני דיין: אבל כאשר אתם הריבון שלה ביהודה ושומרון, זאת החובה שלכם לעמוד על הרגליים האחוריות כדי לפתור את הבעיה הזאת של כיתה לכל תלמיד בכל מקום שאזרחי מדינת ישראל גרים.

דני דיין: לצערי הרב אתם לא עושים את זה.

דני דיין: לכן אני חושב שצדק חבר הכנסת אריאל.

דני דיין: אם הבעיה הזאת לא תיפתר בדרכים קונבנציונאליות צריך יהיה לפתור בדרכים אחרות.

דני דיין: לאחרונה ראינו למעלה מ- 100,000 אזרחים יוצאים לרחוב בנושא החינוך של הילדים שלהם, טיב החינוך של הילדים שלהם.

דני דיין: כאן מדובר בכלל על אפשרות של חינוך של הילדים, האם הם יוכלו לקבל חינוך נורמאלי, או שיצטרכו לנסוע בכבישים המסוכנים גם בטיחותית ולא רק ביטחונית.

דני דיין: בשבוע האחרון ידענו 3 תאונות דרכים קשות, שתיים קטלניות ואחת עם פצוע קשה מאוד.

דני דיין: לכן גם מדובר על דיני נפשות.

דני דיין: אם זה לא ייפתר בדרכים הרגילות, אני חושב שראשי המועצות ימצאו את הדרכים לפתור את זה בדרכים הלא קונבנציונאליות.

זבולון אורלב: תודה רבה.

זבולון אורלב: אני מקווה שלפני השיקולים האלה תהיה ישיבת ממשלה שבה הדרג המדיני יצטרך לקבל החלטות כיצד הוא מתכוון להתמודד עם הסוגיה.

זבולון אורלב: כחבר קואליציה אני מקווה מאוד שהממשלה תאשר את הבקשות המקצועיות של משרד החינוך ותורה לגורמים המשפטיים להסדיר את כל התשתית המשפטית, כדי שניתן יהיה להניח את כל המבנים היבילים האלה.

זבולון אורלב: חבר הכנסת אלדד.

אריה אלדד: תודה אדוני היושב ראש.

אריה אלדד: הבעיה היא פשוטה.

אריה אלדד: הבעיה היא שיהיו כ-1,000 תלמידים שלא יהיה להם איפה ללמוד על-פי הנתונים שמשרד הביטחון והמנהל האזרחי מציגים לנו .

אריה אלדד: הבעיה היא כמובן שהאצטלה היא שמירת החוק, החובה לשמור על החוק.

אריה אלדד: המעשה הוא ששר הביטחון בוחר איזה חוק הוא רוצה למלא.

אריה אלדד: יש ספר חוקים שלם של מדינת שיראל שהוא כפוף לו, אבל הוא בוחר להקפיד ולדקדק, לכאורה, בחוקי התכנון והבניה ולא בחוק לימוד חובה, למשל.

אריה אלדד: הלא מערכת הביטחון יודעת למצוא פיתרונות אין ספור כשהיא רוצה ואם צריך מהיום למחר להחליט החלטה זמנית, שמגרש שמיועד לגן ציבורי יוצב עליו מבנה חינוך.

אריה אלדד: צורך ציבורי אחד ישונה לצורך ציבורי אחר, באופן זמני לשנה שנתיים, עד שייבנה בית הספר הקבוע במקום שתוכנן.

אריה אלדד: זה הלא אפשר לעשות מהיום למחר אם רוצים, אם לא רוצים הכול קשה.

אריה אלדד: אומרים שאין תב"ע.

אריה אלדד: אז תאשרו תב"ע.

אריה אלדד: אתם יכולים לאשר תב"ע מהיום למחר אם אתם רוצים.

אריה אלדד: אבל אתם לא רוצים ולכן אתם מחשקים את עצמכם בחישוקים חוקיים שאתם המצאתם כי החתימה תלויה בכם ולא באף אחד אחר.

אריה אלדד: אז לבוא ולהגיד שזה לא חוקי כי לא חתמנו – אז תחתמו וזה יהיה חוקי.

אריה אלדד: גם בסדום היה חוק.

אריה אלדד: אנחנו זוכרים את זה.

אריה אלדד: הכול נעשה שם על-פי החוק, על-פי הרשע אבל על-פי החוק.

אריה אלדד: אז מי שכתב את החוק יכול היום לחתום ולעמוד בכל דרישות החוק ולהיות בסדר אפילו במידת סדום שנוהג שר הביטחון כלפי ההתיישבות ביהודה ושומרון.

אריה אלדד: משל למה הדבר דומה?

אריה אלדד: יש שריפה באיזה מקום, תבוא כבאית ולא תעצור לכבות כי יש תמרור אין עצירה.

אריה אלדד: הרי ברור שהתמרור כוחו יפה לצרכים מסוימים והשריפה דינה לכבות אותה כמה שיותר מהר.

אריה אלדד: זאת שריפה, כי פתיחות שנת הלימודים תבוא בעיתה וכל התלמידים ילמדו.

אריה אלדד: אבל מי שיחייב לא רק את ראשי המועצות וגם את חברי הכנסת לנקוט בצעדי חירום, האחריות תהיה עליו.

אריה אלדד: אני רוצה לסיים ולהזכיר שיש בכנסת שדולה שהיא שדולת ארץ ישראל ש-41 חברי כנסת ושרים, רובם מהקואליציה חברים בה ומחויבים לעניין הזה.

אריה אלדד: אם בחוסר היצירתיות שאתם רוצים לגלות היום תביאו את שר הביטחון לעמוד על קוצו של קו כחול שהוא פחות מתמרור אין עצירה לצורך כיבוי השריפה, אם תביאו אותו לקצה הזה, תביאו אותנו לנקודה שאנחנו נפעל בשדולה, בוועדות הכנסת השונות, שלא על-פי רצון הממשלה, בתקציבים שלא על-פי רצון הממשלה, כולל תקציבים שחשובים למערכת הביטחון לצרכים שונים.

אריה אלדד: אם תביאו אותנו לקצה בעניין הזה, תקבלו התנהגות קיצונית, זה הכול.

זבולון אורלב: עודד רביבי ואחריו חבר הכנסת עתניאל שנלר.

עודד רביבי: אני רוצה לפתוח ולומר שהבעיה איננה פרטנית של אף רשות.

עודד רביבי: יושבים פה נציגים של מספר רשויות ובסופו של דבר הבעיה היא של הכלל.

עודד רביבי: אני לא מקבל את הטיעון שאם את רוב הבעיות פתרנו, אז בזה מצאנו נחמה דה פורתא מבחינתי, אם יהיה ילד אחד באפרת או בכל ישוב, שלא יהיה לו איפה ללמוד ב-1 בספטמבר, זאת בעיה מערכתית.

עודד רביבי: מבחינתי באפרת, לשלושת הכיתות של חינוך מיוחד אין פיתרון של הסעות.

עודד רביבי: אין בית ספר בכל גוש עציון שיש בו מקומות פנויים ולמיטב ידיעתי גם בירושלים לא מחכים לנו עם כיתות לימוד ריקות כדי לקלוט את אותם תלמידים.

עודד רביבי: לכן צודק חבר הכנסת אלדד.

עודד רביבי: יש חוק ובכוונתנו לקיים את החוק ולדאוג לכך שתלמידנו ילמדו ב-1 בספטמבר.

עודד רביבי: משרד החינוך אמר יפה, שהוא רואה עצמו כמחויב לתת כיתה לכל תלמיד.

עודד רביבי: עכשיו השאלה איפה מעמידים את הכיתות האלה.

עודד רביבי: כל הבירוקרטיה שנוצרה – אני פשוט יושב פה ואני לא מצליח להבין, איך מדינת חוק מצליחה להוביל את עצמה למערבולת כזאת של בירוקרטיה כזאת.

עודד רביבי: על מה אנחנו מדברים?

עודד רביבי: על סמכויות שנמצאות בתוך משרד הביטחון, על הליכים שנמצאים בתוך משרד הביטחון.

עודד רביבי: אין לנו טענה כלפי המנהל וכלפי לובשי המדים אבל יצרו לנו כזה מנגנון, עם ההתליה ולפני ההתלייה.

עודד רביבי: אותו בית ספר, שאני לא מקבל אישור לשנע אליו 3 מבנים יבילים, יש לי שם בעיות בטיחות שמשרד החינוך הכיר בהן ותקצב אותן.

עודד רביבי: אני לא יכול לקבל את הכסף בדיוק מאותה סיבה, שאני לא יכול היום להביא את הכיתות היבילה, כי אין לי חוזה חכירה על אותו מגרש.

עודד רביבי: אז הכול על-פי שלטון החוק.

עודד רביבי: אבל מה רוצים?

עודד רביבי: שהתקרה בבית הספר תתמוטט?

עודד רביבי: אז ימצאו את הפיתרון?

עודד רביבי: הפניות שלנו למשרד הביטחון נענות בזה שאלה בעיות משפטיות, שהיועצים המשפטיים יפתרו את זה.

עודד רביבי: אלה לא בעיות משפטיות.

עודד רביבי: אלה בעיות בירוקרטיה שאנחנו צריכים לראות איך אנחנו פותרים אותם כדי ש-700 תלמידים שנכנסים לאותו מבנה, התקרה לא תקרוס עליהם.

עודד רביבי: מיליון שקל מתוקצב ושוכב במשרד החינוך.

עודד רביבי: אומרים לי שאי-אפשר להעביר לי את הכסף עד שאביא חוזה חכירה.

עודד רביבי: על מה?

עודד רביבי: על בית ספר שהוקם לפני 26 שנה?

עודד רביבי: הוא בכלל לא בסדר-היום של ועדת קו כחול, כי כולנו יודעים מה סדר העדיפויות של ועדת קו כחול, אם וכאשר היא תחליט להתכנס.

עודד רביבי: לכן זה יותר מאשר שריפה, זה פשוט חלם בהתגלמותו.

עודד רביבי: אנחנו יושבים, מייצרים לעצמנו מנגנונים.

עודד רביבי: תראו כמה אנשים בכירים שיש להם עוד דברים לעשות היום בבוקר, נמצאים פה כדי לדון בבעיה של קיום חוק חינוך חובה.

עתניאל שנלר: ראשית, אני לא חושב שמשרד הביטחון עושה טובה או לא עושה טובה.

עתניאל שנלר: הוא עושה את תפקידו ובוודאי כל דבר חיובי או אחר שאתם עושים, אתם עושים את תפקידכם.

עתניאל שנלר: אתם לא צריכים לחוש תחושה, שמא לומר דברים, שמא יבולע לנו.

עתניאל שנלר: אדוני יושב ראש הוועדה.

עתניאל שנלר: צריך לדבר עם הנחיות המפקד ולא עם נציגי רוח המפקד.

עתניאל שנלר: אני לא חושב שהדיון קשור עכשיו לאלה שעושים עכשיו את רוח המפקד, אלא צריך לדבר עם המפקדים שזאת הממשלה.

עתניאל שנלר: אני יכול לומר כמעט בוודאות שאם "קדימה" היתה מרכיבה את הממשלה, השאלה הזאת לא היתה עומדת על הפרק כי היו בתים, מבנים, לכיתות לימוד.

עתניאל שנלר: אני מעלה את זה כרעיון, אולי, להרחבת הקואליציה.

30063: אפשר לעשות ניסיון?

עתניאל שנלר: על כל פנים, אני רוצה להזכיר לכולם שהיו רעיונות בעבר שלא היו הזויים כל-כך.

עתניאל שנלר: למשל, היו אבחנות בין בניין קבע לבניין יביל, לצרכים הומניטאריים או לצרכים של ביצוע החוק.

עתניאל שנלר: אני אומר את זה משום שבוודאי כולם יודעים מה דעת מפלגתי לגבי נושא התיישבות במקום כזה או אחר, אבל זה פיתרון, למשל, שצריך לגעת בו כי יש מרחב גמישות.

עתניאל שנלר: אתן לכם מרחב גמישות אחר שלמדתי מראש הממשלה המנוח רבין.

עתניאל שנלר: כשהוא הגדיר תחום ישוב מהגדר ועוד כך וכך מטרים, מה מבחוץ ומה מבפנים.

עתניאל שנלר: הוא לא הקפיד על הבפנים כמו שהוא הקפיד על תוספת מבחוץ.

עתניאל שנלר: היתה לי את הזכות הגדולה לעבוד לצידו בדברים הללו.

עתניאל שנלר: אז מה שעל-יד המבנה בתוך הישוב, היה בתוך הישוב.

עתניאל שנלר: ועל-יד מבנה קבע בתוך הישוב, הסיפור של קו כחול זה פארסה לרגע זה בהקשר הזה.

עתניאל שנלר: אני אומר את זה כי נדמה לי שהיתרון הוא לגעת בהחלטת הממשלה, מדיניות הממשלה ולא להיאחז בשום אילן אחר.

עתניאל שנלר: הדוגמה הבולטת ביותר ובגלל זה באתי הבוקר, נוגע דווקא לגן ילדים בחברון.

עתניאל שנלר: אינני נכנס לויכוח האם יהודים צריכים לגור בחברון כן או לא.

עתניאל שנלר: ממשלות ישראל החליטו בעבר, יחליטו בעתיד, אני לא נכנס לשאלה הזאת.

עתניאל שנלר: אני נכנס רק לשאלה אחת, השאלה של הטיעון המשפטי איך הוא עומד בוועדות הכנסת.

עתניאל שנלר: באוגוסט 2007 ערכתי דיון בוועדת משנה בראשותי, ועדת משנה של ועדת חוץ וביטחון.

עתניאל שנלר: בגלל שהנושא לא חסוי לקחתי עכשיו את הפרוטוקול כדי להגיד לוועדה את הלוגיקה שנמצאת היום בשולחן הזה.

עתניאל שנלר: הסביר עו"ד מייק בלס, בצדק – אגב, הוא דיבר שם מאוד מדויק.

עתניאל שנלר: הוא הסביר שהשטח המיועד היום להקמת הקרוואן לגן הילדים הוא שטח שהוקנה על-ידי הרכוש הממשלתי הנטוש, המנהל האזרחי, היה של הירדנים, הועבר לעיריית חברון, שבנתה שם שוק שפעל משנות החמישים עד 1994 כשוק סיטונאי.

עתניאל שנלר: ועדת הישוב היהודי פנה בשתי בקשות, שהזכויות במתחם יינתנו לו על יסוד טענות שהנושא שייך לרכוש יהודי וזה נכון.

עתניאל שנלר: כולם מסכימים שזה שייך לרכוש היהודי.

עתניאל שנלר: אומר מייק בלס, נציג המדינה: הוחלט כי במקביל לפינוי החנויות נשוא העתירה, תיבחן על ידי הגורמים המוסמכים המשפטיים האפשרות לפעול לסיום הדיירות המוגנת של עיריית חברון בחנויות נשוא העתירה.

עתניאל שנלר: ככל שאכן תתקבל החלטה לפעול לסיום הדיירות המוגנת, בכפוף לתהליכים חוקיים הנדרשים לסיום הדיירות המוגנת, שהרי לאחר-מכן יישקלו האפשרויות להשאיר שימוש בחנויות, לרבות האפשרות להחכיר את החנויות למתיישבים היהודיים.

עתניאל שנלר: את זה גם הודיעו בדצמבר לבית המשפט.

עתניאל שנלר: דא עקא, אומר לנו מייק בלס, שהוא המשנה: אם הממשלה, או יבקשו מאיתנו, אנחנו מסוגלים לבחון את שינוי יעוד הקרקע שיועבר לישוב היהודי לצרכיו הוא.

עתניאל שנלר: ממשיך מייק בלס ואומר: "במהלך התקופה הזאת גם הודענו לעיריית חברון על הכוונה לבטל את הדיירות המוגנת".

עתניאל שנלר: היום יטענו נגדנו שזאת דיירות מוגנת של עיריית חברון לכן אי-אפשר לשים שם קרוואן.

עתניאל שנלר: "עיריית חברון הודיעה בתגובה שהיא מתנגדת לביטול הדיירות ומכאן המשכנו לבחון את זה בצורה כזאת או אחרת,.

עתניאל שנלר: הוא מסביר גם למה יש צדדים לכאן ולכאן והוא צודק בצדדים לכאן ולכאן.

עתניאל שנלר: בין השאר הוא אומר, שאחרי הכול, מפקד הצבאי קיבל להגן על הזכויות בשטח, לשמור על סדר ציבורי.

עתניאל שנלר: על כל פנים אני רוצה לקצר ולומר כך: מייק בלס הודיע לוועדת החוץ והביטחון: "מעולם לא פנתה אלינו ממשלת ישראל וביקשה באופן קונקרטי לשקול מה לעשות בעניין המקרקעין האלה.

עתניאל שנלר: כל הפניות הגיעו עד מהשטח.

עתניאל שנלר: אם נקבל את הבקשה מהממשלה, אם הממשלה היתה באה ואומרת, אז היה נתון שצריך לשקול אותו, לשכלל אותו ולראות איך אנחנו יכולים להעביר את הרכוש הזה ליהודים.

עתניאל שנלר: דא עקא, שהתירוצים והטיעונים המשפטיים הם בוודאי נכונים והם הכלים העומדים לרשות נציגי המדינה כאן בשולחן הזה באין אם זה משרד הביטחון, בין אם זה המנהל האזרחי ובין אם זה משרד החינוך.

עתניאל שנלר: אבל ביסוד הדברים, הממשלה היא הריבון.

עתניאל שנלר: אם הממשלה תחליט מחר שהיא מאפשרת להכניס מבנים יבילים לתוך ישובים קיימים, במקום שתחליט, בתוך תחום הישוב, כולל במשולש של השוק ב חברון, הרי יש פיתרונות משפטיים.

עתניאל שנלר: לכן, כל מילה שאומרת "אי-אפשר משפטית", זאת הצהרה לא אמת.

עתניאל שנלר: אי-אפשר משפטית בנתונים הקיימים היום.

עתניאל שנלר: אם הממשלה תחליט אחרת, היא אפשרית משפטית.

עתניאל שנלר: לכן באתי לכאן היום.

אבי רואה: אדוני היושב ראש.

אבי רואה: אני מתחבר לדברים שנאמרו פה ולכן אני לא רוצה להכביר במילים.

אבי רואה: אני חושב שכל הטיעונים המשפטיים ואחרים הם טיעונים שיפים לכתב, יפים לספר, הם לא עומדים במבחן המציאות.

אבי רואה: ציין סגן אלוף צביקה כהן, שגם אם שר הביטחון היה חותם, אז הדבר לא היה מתבצע מחר בבוקר וזה נכון.

אבי רואה: מה לעשות שהתכנית כבר ממתינה 7 חודשים אצל שר הביטחון?

אבי רואה: אם הוא לא חותם, אנחנו לא יכולים להתקדם.

אבי רואה: אני מדבר על תכנית של עירייה - - -

זבולון אורלב: ז'אק אומר שזה לא נכון, זה לא מונח 7 חודשים.

אבי רואה: אמר את זה גם עוזר שר הביטחון לענייני התיישבות בוועדת המשנה לחוץ וביטחון לענייני יהודה ושומרון.

אבי רואה: ששר הביטחון ומשרדו מעכבים גם אישור של תכניות.

אבי רואה: זה הפתיע את כל חברי הכנסת וגם את עוזר ראש הממשלה לענייני התיישבות - - -

אריה אלדד: שהם רואים בתקופת ההתליה או ההקפאה גם הקפאת תכניות.

אבי רואה: הוא לא חל רק על בניה, הוא חל גם על אישור תכניות, כי הנגזרת של אישור התכנית, כמובן אחר-כך היא בנייה.

אבי רואה: אז בואו לא נסתתר פה מאחורי אמירה כזאת או אחרת.

אבי רואה: ברור שיש פה מדיניות ברורה לעכב את מה שאפשר לעכב.

אבי רואה: מפה אני זועק ואומר, אין מי שדואג להתיישבות היהודית ביהודה ושומרון.

אבי רואה: תשמעו טוב, אין מי שדואג.

אבי רואה: כל המערכות דואגות למרקם החיים ולאוכלוסייה הפלסטינית.

אבי רואה: אין שום מערכת היום, לצערי, ואני אומר את זה באחריות, שדואגת למרקם החיים של ההתיישבות היהודית ביהודה ושומרון, כולל חוק חינוך חובה.

אבי רואה: זה גם בשטחים אחרים אבל זה כולל גם חוק חינוך חובה שהוא חוק.

אבי רואה: זה חוק שאנחנו כראשי רשויות אמונים עליו, אמורים להוציא אותו לפועל, להעמיד כיתה לכל תמיד.

אבי רואה: שתלמיד ייגש בשמחה לכיתה בתחילת השנה ולא להתחיל לריב במריבות כאלה ואחרות.

אבי רואה: אחר-כך הם מתלוננים שמשתמשים בילדים לצורך הפגנות.

אבי רואה: על זה גדלים הילדים, לצערי, שלא נותנים להם כיתה.

אבי רואה: שהם לומדים בקרוואנים למעלה מעשור שנים.

אבי רואה: ראה דוגמה את בית ספר בית טלמון.

אבי רואה: כמובן איתן יגיד שהיום זה נמצא בבג"צ.

אבי רואה: בסדר, אבל כל העיכובים האלה, על זה גדלים הילדים ועם זה הם יוצרים לחיים, עם המשקעים.

אבי רואה: אני לא יודע אם יש פה נציג של עמותה לזכויות הילד, אבל ראוי שיהיה פה וישמע את הדברים.

אבי רואה: רק מהצד הזה ההומניטארי, לדאוג לילדים.

אבי רואה: לכן האחריות היא על כל חברי הממשלה, על ראש הממשלה בראש ובראשונה, כי הוא צריך לתת הנחייה, כיתה לכל תלמיד, ותמצאו את הפיתרונות.

אבי רואה: אני מניח שאם תהיה הנחייה כזאת, גם היועצים המשפטיים וגם המנהל וגם שר הביטחון, כולם ימצאו את הפיתרונות.

אבי רואה: אם לא, שיקראו לנו, אנחנו נעזור להם למצוא את הפיתרונות כי אנחנו יודעים לעשות את זה.

אבי רואה: לנו, בעזרת השם, בתחילת שנת תשע"א, יש גידול של למעלה מ-600 ילדים תוספת למוסדות החינוך היסודיים, גני ילדים ובתי ספר.

אבי רואה: לצורך כך נחוצים לנו מבנים.

אבי רואה: גם המבנים שמקצה משרד החינוך, התקציב למימוש הכיתות האלה מחייב אותנו להעמיד למעלה מ-50% כנגד.

אבי רואה: אצלנו במועצה זה לפחות 3-4 מיליון שקלים מכספנו, חוץ מהכספים שמשרד החינוך מעמיד.

אבי רואה: אני מדבר על יבילים.

אבי רואה: אני רוצה לסיים, גם ברוח הדברים של חבר הכנסת אורי אריאל וגם האחרים, שאנחנו מתכוונים, בלי נדר, להעמיד כיתה לכל תלמיד.

אבי רואה: אין לנו אפשרות אחרת.

אבי רואה: אנחנו לא נוציא את התלמידים להפגנה במשרד החינוך בירושלים או במשרד הביטחון.

אבי רואה: הילדים האלה יקבלו כיתות, זאת חובתנו כשליחי הציבור ואנחנו נמלא אותה בין אם זה יהיה באופן מוסכם ומקובל, ובין אם זה יהיה אחרת.

אריה אלדד: ואם הדברים יגיעו לזה, אז אני אבוא עם מברגה.

אריה אלדד: יש לי רישיון על מברגה, אני אנסה להביא עוד כמה חברי כנסת מהשדולה, כל אחד שיש לו רישיון על מברגה.

30063: בשביל מה מברגה?

אריה אלדד: בשביל לבנות.

זבולון אורלב: אריה, תקופת חומה ומגדל נגמרה.

אריה אלדד: היא לא נגמרה.

אריה אלדד: אם היתה פה ממשלה ציונית היא לא היתה נגמרת.

זבולון אורלב: גבי קדוש, עוזר ראש הממשלה להתיישבות.

גבי קדוש: בוקר טוב.

גבי קדוש: איתן, אני רוצה להזכיר לך, שנינו היינו ראשי רשויות ולא היינו עוברים בשתיקה אם ילד לא היה מקבל כיתה ב-1 בספטמבר.

גבי קדוש: ראשי הרשויות יושבים פה ואת החוויה הזאת הם חווים ואין ספק שהם מרימים את הצעקה והצעקה הזאת צריכה להגיע הלאה ואת הפיתרונות צריך להביא.

גבי קדוש: אין פיתרון אחר מאשר לייצר כיתות ולייצר פיתרונות שהם יעמדו בלוחות הזמנים, כפי שהחוק קבע, ב-1 בספטמבר.

גבי קדוש: הייתי שמח אם גם השנה שר החינוך היה יכול לפתוח את שנת הלימודים לספר לכל האומה ששנת הלימודים נפתחה באפס תקלות.

גבי קדוש: אבל רק פה אנחנו כבר רואים שיש 27 תקלות.

גבי קדוש: התקלות האלה הן בעצם תקלות בתוך המערכת והן לא בשמיים, אלא נושאים שאפשר לפתור אותם.

גבי קדוש: כדי לפתור אותם צריך לוחות זמנים אחרים, לשבת על כל נושא ולהביא את הפיתרון ולהמשיך הלאה.

גבי קדוש: נכנסתי לתוך העניין כבר לפני כחודשיים.

גבי קדוש: הכניסו אותי ראשי הרשויות לנושא.

גבי קדוש: דבר ראשון הלכתי לשבת עם איתן.

גבי קדוש: איתן אמר לי שהוא עובד מול משרד החינוך, שיש לו 114 יבילים ולפי הצורך הם יפתרו את הבעיות.

גבי קדוש: זאת היתה ההבטחה וזה המסר שיצא הלאה.

גבי קדוש: התעדכנתי קודם ודיברתי עם מזכיר הממשלה.

גבי קדוש: אני מאוד מקווה שרוח המפקד, לצורך העניין, ודברי שר הביטחון - - -

זבולון אורלב: השאלה מי המפקד, ראש הממשלה או שר הביטחון?

גבי קדוש: אני אומר, דברי שר הביטחון, שעד פתיחת שנת הלימודים לא יישאר תלמיד ללא כיתה.

גבי קדוש: הכוונה לא על גלגלים, לא באמצעות הסעות.

גבי קדוש: אני מאוד מקווה שהדברים הללו יחלחלו למטה.

זבולון אורלב: גבי, מה תגובתך לכך שאחת ההחלטות שהוועדה עומדת להציע, לגבי הדיון בממשלה, שהדרגים המקצועיים לא הגיעו לפיתרונות.

גבי קדוש: הדיונים התחילו בפורומים בתוך המשרד.

גבי קדוש: כמובן יש דיבורים בעניין.

זבולון אורלב: אני לא מדבר על דיבורים.

זבולון אורלב: תראה, שנת הלימודים מתחילה ב-1 בספטמבר.

זבולון אורלב: אנחנו ניצבים חודשיים לפני תחילת שנת הלימודים.

זבולון אורלב: לוקח זמן להזמין את היביל ולהכין לו את התשתיות.

גבי קדוש: הבנתי את רוח הדברים ואני אעביר למי שצריך, עם ההמלצה כפי שאתם תחליטו.

גבי קדוש: הייתי רוצה שתהיה המלצה ספציפית לגבי הגן של חברון, בדקתי עם אחז בן ארי שהוא היועץ המשפטי של מערכת הביטחון והוא לא מכיר את הנושא.

גבי קדוש: אני מקווה שיכניסו אותו היום לתמונה.

גבי קדוש: אין ספק שאם הבעיה היא משפטית – גם שמענו את חבר הכנסת עתניאל שנלר, עם אמירה שבעבר כבר נדרש לעניין.

גבי קדוש: אני מציע שתהיה גם החלטה של הוועדה, אם אפשר, שיישב צוות סביב העניין הספציפי, שיהיו בו גם משפטנים והוא יביא את הפיתרון הזה.

עתניאל שנלר: גבי, לעניות דעתי אתה עושה טעות.

עתניאל שנלר: הנישה המשפטית מאוד ברורה.

זבולון אורלב: אם לא תהיה דירקטיבה פוליטית - - -

גבי קדוש: בסדר, אני לא נכנס לעניין הפוליטי.

זבולון אורלב: אנחנו רוצים שתיכנס.

גבי קדוש: אני נכנס ספציפית לאיפה שמעמידים את הבעיה.

גבי קדוש: כביכול, יש קרקע, היא בבעלות יהודית.

גבי קדוש: אפשר להשתמש בה והיא לא מוקצית בדרך שבעצם אפשר היה להוציא אותה מכל מיני סיבות.

גבי קדוש: אני לא אכנס עכשיו לבג"צ שהיה ולכל השתלשלות העניין.

גבי קדוש: אני רואה את הנושא פתיר.

עתניאל שנלר: גבי, אני רוצה לעזור לך.

עתניאל שנלר: אני רוצה לומר שאם אתם מתעסקים עם אחז, יש נפקא מינה גדולה מאוד לגבי חכירת החנויות, לגבי השטח עליו מונח המבנה.

עתניאל שנלר: לא החכירו לאנשים פרטיים שטח.

עתניאל שנלר: החכירו לאנשים חנויות כדי לבצע מסחר.

עתניאל שנלר: זה הבדל מהותי.

גבי קדוש: אני מצוי מאוד בסוגיה הזאת.

גבי קדוש: לא רק שלא החכירו, זה הסכם בין עיריית חברון לבין הסוחרים, כשהיא לא בעלת הקרקע.

גבי קדוש: בגלל שאני מצוי בעניין, אני חושב שאפשר במהירות – אם זאת בעיה משפטית אפשר למצוא את הפיתרון.

גבי קדוש: כמובן, אם אחז ייכנס לעניין וינחה את המערכת.

גבי קדוש: עוד דבר אחד.

גבי קדוש: הכוונה היא שהיבילים לא יוצבו על קרקע פרטית.

זבולון אורלב: אני מבין שזאת לא הבעיה באף אחד מהמקומות שהוזכרו פה.

30063: אי-אפשר להתחייב לפני בדיקות.

גבי קדוש: רציתי רק לדייק בהודעה שקיבלתי.

זבולון אורלב: גרשון מסיקה ואחריו אורית סטרוק.

גרשון מסיקה: אני רוצה לשבח את הוועדה כי אני חושב שהוועדה היא הדבר היחיד שמקדם אותנו שלב.

גרשון מסיקה: אחרי 3 פגישות זה מעציב שאנחנו עדיין בנקודת האפס.

גרשון מסיקה: אני מודיע לכם שלא 27 כיתות לא יהיו מוכנות, 80% ממה שאושר לא יהיה מוכן.

זבולון אורלב: למה?

גרשון מסיקה: אחרי האישור הזה יש את הבירוקרטיה.

גרשון מסיקה: צריך חוזה החכרה, שזה 3 שבועות מינימום.

גרשון מסיקה: אני צריך לעבור על דיני המכרזים ולהתחיל לבנות ללא תב"ר.

גרשון מסיקה: יש הרבה פרוצדורות.

גרשון מסיקה: גם 5 חודשים זה בעיה.

גרשון מסיקה: חודשיים זה עוד יותר בעיה.

גרשון מסיקה: לכן תהיה בעיה מאוד חמורה.

גרשון מסיקה: אחרי האישור יהיה צריך לפשט את ההליכים, שהאפוטרופוס יקבל הוראה להחתים מייד את החוזה ולהריץ את הכול כי אנחנו במגבלה של זמן חמורה ביותר.

גרשון מסיקה: לצערי היום המנהל האזרחי שולט רק על היהודים.

גרשון מסיקה: אנחנו אוכלוסייה כבושה.

גרשון מסיקה: 95% מהערבים כבר בשטח איי או ביי.

גרשון מסיקה: ב-סי הם לא שואלים אותם.

גרשון מסיקה: היחידים שהמנהל האזרחי שולט עליהם זה היהודים והוא מתעמר בהם.

גרשון מסיקה: הדברים מגיעים לידי אבסורד כאשר באלון מורה יש בית ספר קיים שנבנה על-ידי המדינה.

גרשון מסיקה: כשרוצים להוסיף לו קרוואן אומרים שהקרקע לא מוסדרת והתהליך נמשך כבר שנה.

גרשון מסיקה: רק להזכיר לברושי, ב-2008 הוא היה ביקיר.

גרשון מסיקה: ביקשנו שם להרחיב 6 כיתות.

גרשון מסיקה: כבוד היושב ראש היה ביקיר וראה את מצב הכיתות.

גרשון מסיקה: ברושי הסכים ועד עכשיו לא סיימנו את התהליך.

זבולון אורלב: 6 כיתות בחצר בית הספר, הייתי שם.

גרשון מסיקה: התהליכים הם איטיים מעבר לקשיים שמערימים עלינו.

גרשון מסיקה: כל ראש רשות יודע שהבירוקרטיה לוקחת את הזמן שלה.

גרשון מסיקה: בנוסף, גם הקשיים שמערימים עלינו יוצרים מצב בלתי הפיך.

גרשון מסיקה: לדעתי ב-1 בספטמבר, 80% מהמבנים לא יהיו מוכנים אלא אם כן נעבור על החוק.

גרשון מסיקה: נכניס בלי מכרזים, נתחיל לעבוד ולקדם הלאה.

קריאה: בשביל מה צריך מכרז.

גרשון מסיקה: אתה רשות.

קריאה: אבל היבילים מסופקים על-ידי משרד החינוך.

גרשון מסיקה: אני מקבל 70,000 מתוך 150,000.

עודד רביבי: גם אז, זה רק אם הכיתות סטנדרטיות ואם לא אני צריך להזמין בהזמנה מיוחדת.

גרשון מסיקה: קיבלתי הרשאה כספית אתמול בערב.

30063: לא כל אחד עשה מכרז לכל יביל.

גרשון מסיקה: כל רשות עושה מכרז להרשאה שהיא מקבלת.

גרשון מסיקה: כשההרשאה היא 50% מערך הכיתה.

30063: הם כבר הזמינו את היבילים, מה אתה חושב.

עודד רביבי: איתן, דברים השתנו מאז שאתה היית ראש רשות.

עודד רביבי: היום אנחנו לא יכולים להזמין את היבילים.

עודד רביבי: אתה בעצמך אמרת שלא מזמינים את היבילים עד שמשרד החינוך חותם.

גרשון מסיקה: איך אני יכול להזמין את היבילים אם רק אתמול בלילה קיבלתי את ההרשאה?

גרשון מסיקה: אתמול בלילה קיבלתי בפקס את ההרשאה.

גרשון מסיקה: איך יכולתי להזמין יבילים?

גרשון מסיקה: איפה פיתוח הקרקע?

30063: פיתוח זה נכון.

קריאה: גם היביל עצמו לא עולה 70,000 שקל.

קריאה: היביל עולה 140,000 שקל.

30063: אני יודע אבל זה לא שייך למשרד הביטחון.

גרשון מסיקה: לכן אני חושב, כמו שאמרו הקודמים לנו, לא תהיה לנו ברירה.

גרשון מסיקה: אנחנו עומדים עכשיו בפני דילמה על איזה חוק לעבור, על חוק חינוך חובה או על חוק התכנון.

גרשון מסיקה: אני חושב שלא תהיה לנו ברירה אלא לעבור על חוקי התכנון כדי לקיים את חוק חינוך חובה.

גרשון מסיקה: ישובים כמו ברוכים, שהוקמו על-ידי המדינה, נמכרו על-ידי משרד השיכון, עכשיו להגיד לילד שאין לו גן ילדים כי מישהי אמרה שזה מאחז בלתי חוקי, זאת עוולה, זה חלם, זה סדום, הכול נכלל פה.

גרשון מסיקה: לכן, נעמוד על זה שיהיו כיתות ב-1 בספטמבר בכל מקום, או שילמדו ליד משרד החינוך.

זבולון אורלב: אורית סטרוק ואחריה יוחאי דימארי, אחריו אתי בנימין.

אורית סטרוק: אני רוצה להתייחס לגן של חברון.

אורית סטרוק: אני לא רוצה להגיד מה הפיתרונות המשפטיים, שהם הרבה יותר פשוטים מהבעיות המשפטיות שהציבו עליהן.

אורית סטרוק: אני רק רוצה להגיד שהבעיה המשפטית היא שמדינת ישראל השיבה לבג"צ תשובה בלתי סבירה בעליל, שלא מתחשבת לא במעמד הקרקע, לא במצב הנכס שהיא מהווה אפוטרופוס עליו ולא ברצון הבעלים ולא בכלום.

אורית סטרוק: היא מתחשבת רק בדבר אחד – בערבים.

אורית סטרוק: מדינת ישראל ביהודה ושומרון ובטח בחברון דואגת לערבים.

אורית סטרוק: אז היא דואגת לסוחרים הערבים, שכבר 6 שנים לא מאפשרים למדינת ישראל, לאפוטרופוס על הנכסים האלה לפתוח את החנויות מחדש ולממש את החובה של מדינת ישראל כלפי הנכסים, שהנכסים יהיו במצב סביר.

אורית סטרוק: הם גם לא מאפשרים לשמור על המצב סביר וגם אי-אפשר לתת ליהודים.

אורית סטרוק: כל הבעיות הן לא בעיות משפטיות, גם אצלנו וגם במקומות אחרים.

אורית סטרוק: אלה תירוצים משפטיים הא ותו לא.

אורית סטרוק: חברון מיוחדת מכל המקומות האלה בדבר אחד, שכל הילדים שגרים בחברון גרים שם על-פי החלטת ממשלה.

אורית סטרוק: ממשלת ישראל החליטה להושיב כל ילד וילד בבית שהוא גר.

אורית סטרוק: לא קם בחברון בית אחד בלי החלטת ממשלה וכל הילדים לומדים היום בתוך מרתף דחוס, בלי אוויר, בלי אור שמש, בלי חצר משחקים ואומרים שיש בעיה משפטית.

אורית סטרוק: בלי להיכנס לפירוט איך הדרך לפתור את זה אני מבקשת מהוועדה - - -

זבולון אורלב: אורית, יש לי שאלה לא נוחה אליך אבל אני חייב לשאול אותה.

זבולון אורלב: קודם כל, אני תומך תמיכה מלאה במה שאת אומרת, שלא תהיינה אי הבנות, אבל, האם יש חלופה אחרת למקום אחר שבו אפשר לפתח את הגן?

אורית סטרוק: אני מודה לך על השאלה.

אורית סטרוק: כל עתודות הקרקע של הישוב היהודי בחברון, כולן נמצאות בתוך הרכוש היהודי השדוד מתרפ"ט.

אורית סטרוק: נכון להיום יש 4 חלקות, שהן מבחינת גודל סביר ואפשר להקים עליהן את הגן והן נמצאות צמוד לישוב היהודי כי אין בעיה של ביטחון.

אורית סטרוק: העברנו למנהל האזרחי והעברנו למתפ"ש את הפירוט של ארבעת החלקות.

אורית סטרוק: צביקה, זה לא נכון מה שאתה אומר שאתה לא מכיר אלטרנטיבות, יש 4 אלטרנטיבות.

אורית סטרוק: אנחנו אמרנו מה לפי דעתנו האלטרנטיבה הכי סבירה.

אורית סטרוק: כשאמרנו מה הכי סבירה, התכוונו להיבט הביטחוני, דהיינו, מה הכי צמוד לשכונה, מה הכי מוסתר מאבו סנינה וכדומה.

אורית סטרוק: יש 4 כאלה, תבחרו מה שנוח לכם.

אורית סטרוק: כל 4 החלקות ריקות היום מערבים.

אורית סטרוק: 10 שנים הן ריקות מערבים.

אורית סטרוק: הן חלקות יהודיות, הן באחריות המדינה כאפוטרופוס.

אורית סטרוק: כבר יש פסק דין של ועדת עררים, שאף אחד לא ערער עליו שבגדול אומר, שלאפוטרופוס יש יותר חובה כלפי הנכסים האלה מאשר זכות.

אורית סטרוק: אם הזכרנו פה את אחז בן ארי, אני עשיתי סיור לאחז בן ארי בחלקות האלה, בדיוק במקום שבו אמור לעמוד הגן.

אורית סטרוק: היה שלב מסוים בסיור שהוא נעמד תוהה כולו ואמר לאנשים שאיתו: אני לא מבין, למה אנחנו לא נותנים את זה ליהודים?

אורית סטרוק: זה היה לפני שרצו להקים שם גן, סתם רצו להקים שם שכונה.

אורית סטרוק: יש לזה פיתרונות, הם קלים מאוד לביצוע.

אורית סטרוק: אנחנו מוכנים לחבר את היועצים המשפטיים שלנו עם מי שצריך.

זבולון אורלב: את אומרת שלא אמרתם זה ראה וקדש.

אורית סטרוק: מה פתאום.

אורית סטרוק: אמרנו: אתם רוצים משהו מארבע האחרים?

אורית סטרוק: לדעתנו זאת שטות אבל בבקשה, אנחנו לא נגיד לא.

זבולון אורלב: אני מודה לך על התשובה, זאת תשובה חשובה.

אורית סטרוק: אין סנטימטר קרקע אחר להציב עליו.

יוחאי דמארי: אני מצטרף לברכות.

יוחאי דמארי: אדוני היושב ראש, הנחישות שלך לשים את זה על לוח הזמנים במשך השנה כולה מביאה אותנו לתוצאות ואני רואה בזה ברכה גדולה.

יוחאי דמארי: לגבי אותם ישובים הלא מוכרים, אצלנו במועצה בברוכין על 100 תלמידים בגן, אנחנו מדברים על נופי נחמיה ורחלים על עוד 100 ילדים.

יוחאי דמארי: בשאר המבנים זה עוד 200 תלמידים.

יוחאי דמארי: זאת אומרת, אנחנו מדברים על 400 תלמידים בשומרון.

יוחאי דמארי: לגבי לוח הזמנים.

יוחאי דמארי: על-פי חוזר מנכ"ל שנת הלימודים במוסדות החינוך הדתיים העל-יסודיים נפתחת ב-25.8.

יוחאי דמארי: אנחנו מדברים על 7 שבועות מהיום.

יוחאי דמארי: אני חושב שהוועדה צריכה לבקש לו"ז, עד ה-15.7, שכל אישורי השינוע יהיו ברשויות.

יוחאי דמארי: ללא זה, לא נצליח להגיע למועד של פתיחת שנת הלימודים בזמן.

יוחאי דמארי: בעניין הזה אני רוצה לסיים במילה טובה.

יוחאי דמארי: אני ראיתי והתעסקתי במעט, שכאשר יש רצון טוב, אז כל המערכת, גם הצבאית, יודעת לתקתק עבודה באופן נפלא.

יוחאי דמארי: בעניין הזה אני חושב שצריך לומר מילה טובה לגבי העבודה שנעשתה פה בשבועות האחרונים.

יוחאי דמארי: אפשר לקדם את זה ואפשר לגמור את כל הבעיות עד ה-25.8.

זבולון אורלב: אתי בנימין, יו"ר הנהגת ההורים הארצית.

אתי בנימין: יהודה ושומרון זה חלק בלתי נפרד ממדינת ישראל, זאת עובדה.

אתי בנימין: יש שם אוכלוסייה יהודית שחיה ביהודה ושומרון ויש שם ילדים שמדינת ישראל מחויבת להם.

אתי בנימין: לא יכול להיות שנשב פה, 7 שבועות לפני פתיחת שנת לימודים ונדבר על מבנים יבילים ונדבר על בעיות בטיחות ועל זה שמשרד החינוך, בגלל בעיות בירוקרטיות כאלה ואחרות, אומר שהוא לא מעביר את הכסף עד שיקבל חוזה חכירה.

אתי בנימין: אותנו ואת הילדים לא מעניינת הפוליטיקה.

אתי בנימין: אנחנו דורשים שבאופן מיידי משרד החינוך יעביר את התקציב לטיפול במפגעי הבטיחות.

אתי בנימין: שי, באופן מיידי ובלי משחקים.

אתי בנימין: יש כאן ילדים ואנחנו לא ניתן להכניס ילדים לכיתות האלה אם יהיו בעיות בטיחות ולו הקלות ביותר.

אתי בנימין: להעביר את התקציב באופן מיידי ולטפל בנושא של המבנים היבילים.

אתי בנימין: אני מבקשת, אדוני היושב ראש, שב-15.8 אנחנו נדע מה קורה בסוגיה של המבנים, מבחינת הצבתם.

אתי בנימין: אני רוצה לדעת שב-15.8 המבנים עומדים שם.

אתי בנימין: יש פיתוח ויש עבודה מסביב וזה לא מהיום למחר להזמין את המבנה.

אתי בנימין: אנחנו רוצים לדעת שב-15.8 הם עומדים, שלא נעמוד עם פה פעור ב-1 לספטמבר ונשאל מה קורה ואז יגידו לנו לחכות עוד חודש.

אתי בנימין: בשום פנים ואופן לא.

זבולון אורלב: יוחאי, אני רוצה להבין.

זבולון אורלב: האם אתה ביקשת שכל האישורים יוסדרו עד 15.7.

זבולון אורלב: לאיזה אישורים אתה מתכוון?

יוחאי דמארי: אישורי השינוע של המבנים היבילים.

זבולון אורלב: כלומר, אם יינתנו כל אישורי השינוע עד ה-15.7, אז המבנים יהיו בזמן?

יוחאי דמארי: אנחנו נעשה מאמץ גדול שכן.

יוחאי דמארי: אתמול הגיעו ההרשאות ממשרד החינוך.

יוחאי דמארי: אנחנו נקדם עכשיו את העניין של המכרזים.

זבולון אורלב: יוחאי הוא ראש מחלקת החינוך במועצה אזורית שומרון ומהאנשים המקצועיים שיש במערכת החינוך במועצות האזוריות וביהודה ושומרון.

זבולון אורלב: אני עדיין לומד ממנו כמה דברים.

יוחאי דמארי: לדעתי, אם זה יהיה ב-15.7 אנחנו נוכל לעמוד בזה.

30063: אני רוצה לומר בקצרה כמה הערות.

30063: אני מקווה שבאמת הדאגה לפתיחת שנת הלימודים עם אפס תקלות, היא דאגה כנה בכל רחבי מדינת ישראל, לכל האוכלוסיות, ללא הבדלים, גם בעמנואל וגם במקומות אחרים.

30063: אני מקווה שבאמת שנת הלימודים תיפתח כהלכה.

30063: אני בא ממקום שהוא בצמרת המדינה בחינוך וזכיתי בפרסים ובזכאויות הגבוהות ובשנת שירות וגם באחוזי הגיוס לצה"ל ומעולם לא היו אפס תקלות בפתיחת השנה.

30063: היו מקסימום תוצאות אבל לא היו אפס תקלות.

30063: אין מושג כזה אפס תקלות.

30063: יש שאיפה לאפס תקלות.

30063: אנחנו בעיקר רוצים מצויינות וערכים ואת ההתגייסות הכוללת, שאני יודע שאתם חלק ממנה.

30063: אני היום יורד עם שר הביטחון לסיום קורס קצינים, בטח נראה רבים מהבנים שלכם.

30063: מחר מסתיים קורס טיס, ובמחזור הגדול שלו בוודאי יהיו רבים.

30063: גם בקרוואנים וגם בתנאים קשים הוצאנו את האנשים הכי מעולים, גם בעמק וגם בהר.

30063: אני רוצה לומר שלא צריך לגלגל עיניים ולא לגלגל אחריות וגם לא להיות יותר מידי קולות של בכי ונהי.

30063: כשמברכים את חבר הכנסת זבולון אורלב, מותר לברך גם את אלה שהכינו את העבודה.

30063: לא יקרה לכם שום דבר אם תגידו מילה טובה למשרד הביטחון ולמנהל האזרחי.

30063: לא חייבים לתקוף פה בנאומים מוכנים מראש את שר הביטחון כשהוא לא פה.

דני דיין: אפשר להביא אותו לפה.

דני דיין: אין בעיה, אנחנו נגיד לו את זה בפנים.

30063: אני יודע שאתה יודע להגיד את הדברים גם אם הם לא תמיד מדויקים.

30063: אני אומר אותם בשקט ואני אומר שמשרד הביטחון מעורב ברמה שלא היה מעורב מעולם בנושא החינוך, יחד עם המנהל האזרחי ותיאום פעולות בשטחים ויחד עם משרד החינוך.

30063: צריך לומר את האמת, שמשרד החינוך מתקשה – אני מניח גם בגלל הרשויות, להגיע להשלמת הנתונים בזמן.

30063: הדיון הזה יכול היה להיגמר גם קודם.

30063: לא אנחנו מעכבים וגם לא משרד החינוך.

30063: כשעוסקים בהיקף כזה גדול של שאלות, ויש היבטים מיוחדים ביהודה ושומרון – אני לא מכיר אותך אבל יהודה ושומרון היא חלק בלתי נפרד ממערכת החינוך.

30063: היא לא בדיוק חלק בלתי נפרד ממדינת ישראל, היא קצת שונה, אבל יש בה חוקים - - -

אתי בנימין: היא חלק בלתי נפרד ממדינת ישראל.

זבולון אורלב: בחוקי החינוך היא בלתי נפרדת.

30063: אבל יש בה כללים.

30063: תלמדי את החומר קודם.

30063: אני מזמין אותך לפגישה ואני מסביר לך שיש פה כללים, שגם אני לא תמיד מסכים איתם.

30063: לא אני המצאתי אותם ואני גם חושב שיש פה הכבדה.

30063: איך הייתי אומר לראשי רשויות?

30063: אני יודע מה זה להיות ראש רשות, זה קשה מאוד ועוד יותר קשה להיות ראש רשות ביהודה ושומרון.

30063: אבל הכללים האלה הם כללים של ממשלת ישראל, שלא המציא אותם אהוד ברק, לפחות לא בקדנציה הנוכחית, ולא אני ולא אחרים שיושבים פה.

30063: חלקם כללים שמוטב היה אולי שנשנה אותם.

30063: היינו עסוקים בזה בשלב מסוים - - -

אתי בנימין: על פי חוקי החינוך, ממשלת ישראל מחויבת לילדים האלה.

30063: אני לא צריך את השיעור שלך, אני עשיתי את זה.

30063: אבל אין פה שאלה של רמזור אדום, יש פה שאלה של מילוי כלל החוקים.

30063: אני לא משפטן, אבל שכל ישר זה לא עניין של משפטנים.

30063: שכל ישר אומר שצריך למלא את כל החוקים, גם של חוק חינוך, גם של בניה וגם את הכללים שנובעים מהמציאות ביהודה ושומרון שהיא מורכבת.

30063: יש גם מציאות בקווי עימות, יש גם בנגב ובגליל.

30063: יש החלטה של כל אחד איפה הוא הולך לגור ומי שהולך לגור במקום איקס או וואי, לוקח על עצמו גם אחריות שנובעת מהחלטתו לגור באותו מקום.

30063: הייתי בנופי נחמיה ובברוכין.

30063: כשהייתי בנופי נחמיה רצה אחרי אחת האימהות ואומרות לי: אני מכירה אותך, תעשה פה מה שעשית בהושעיה.

30063: הושעיה זה ישוב דתי מפואר בעמק יזרעאל.

30063: שאלתי אותה מאיפה היא מכירה אותי והיא ענתה שהייתי ראש מועצה שלה.

30063: אמרתי לה: הייתי רוצה לעשות פה מה שעשיתי בהושעיה אבל אני לא יכול, כי נופי נחמיה מוגדר כישוב שיש בו בעיה וכך גם ברוכין.

30063: אמרתי את זה השבוע לגרשון בשיחת טלפון.

30063: אמרתי לו: למה חיכיתם לישיבה הזאת?

30063: אתם מסוגלים לכנס את מרכז הליכוד או את ממשלת ישראל, תלכו לממשלה ותחליטו על ברוכין ונופי נחמיה, למה באתם הנה?

30063: למה לא הסדרתם את זה במשך שנים?

30063: למה לא הסדרתם את זה מאז הישיבה הקודמת?

30063: מי מפריע לכם?

גרשון מסיקה: שר הביטחון מפריע לנו.

גרשון מסיקה: שר הביטחון הוא החותם.

30063: גרשון, שר הביטחון יש לו אצבע אחת בישיבת הממשלה.

30063: אני לא רוצה להתעסק עם זה כרגע, כי יש פה אוכלוסייה שזה לא הנושא שלה.

30063: אבל אתם לא צריכים, דרך הקרוואנים, להסדיר ישוב לא חוקי.

גרשון מסיקה: מה קשור לא חוקי לכך שילד ילמד בבית ספר.

גרשון מסיקה: בדואי לא חוקי לומד בבית ספר?

גרשון מסיקה: אני מודיע לכם שאתם משתמשים בחוק כתירוץ והכיתות ייבנו על אפכם ועל חמתכם.

30063: אתה עורך דין ואתה תחליט מה לעשות.

גרשון מסיקה: חצי מחברי הכנסת יהיו איתנו בבניה, אני מודיע לך.

גבי קדוש: למה אתה מביא את הנקודה הזאת?

גבי קדוש: פה נפתור את הבעיה.

30063: לא הכול ייפתר, גם אם תדבר עם צביקה האוזר.

30063: הממשלה לא יכולה לקבל החלטות לא חוקיות גם אם היא רוצה.

30063: אין שאלה של רוב, יש שאלה מה מותר ומה אסור.

30063: לכן אני מציע גם לחבר הכנסת אורלב, לפנות ליועץ המשפטי לפני שהוא פונה, אבל תעשה איך שאתה רוצה.

30063: אני אומר שאין מגבלות מדיניות ושר הביטחון הנחה.

30063: חלק מהבעיות שהועלו פה הן בעיות שלא קשורות לשיקול מדיני וגם חלקן ייפתר.

30063: עם כל הכבוד לחבר הכנסת אורי אריאל, צוות קו כחול ואדמות סקר הם צוותים שחלקם אושרו מאוחר, בין היתר כי אורי אריאל וכמה חברים אחרים עיכבו במשך 4 ישיבות את אישור התקציב.

30063: אני שותף למאמץ לאשר את הכול.

30063: אני גם מקבל פה חלק מהטענות.

30063: בישיבה סגורה עם אנשי משרד החינוך שמעו אותי גם מתמודד עם חלק מהנימוקים שהיו נגד התשובות החיוביות, אבל אלה לא עניינים אישיים.

30063: לכן אני בטח לא מתנגד שאחז יעזור אבל צריך לומר את האמת.

30063: צריך לעשות מאמץ אחד לקצר הליכים בירוקראטיים ונעשה מאמץ במנהל לעזור ככל האפשר ונדבר עם מי שצריך.

30063: יושב פה צביקה שהוא איש בכיר, כדי שהמנהל יתארגן שלא תהיה בירוקרטיה מוגזמת.

30063: אני באמת חושב שלפעמים יש בירוקרטיה קשה ואני שותף איתכם, לצמצם את הקשיים כדי להגיע למקסימום תוצאות לקראת פתיחת שנת הלימודים.

30063: קשה לכם לומר את האמת, אבל מרבית הבקשות אושרו.

30063: נשארנו עם מיעוט שבתוכם חלק ייפתר וחלק ממש קטן יישאר בקושי וצריך לפתור אותו.

30063: אם נוכל נפתור אותו.

30063: אני לא מומחה לבדואים כמו חלק מהיושבים בחדר הזה, אבל מוכרחים להגיד את האמת.

30063: יש הבדל גדול בדיונים ובשאלות, בין שאלות של מה אפשר ואי-אפשר בגליל ובנגב ומה אפשר ואי-אפשר, מהיבטים שנובעים משאלות נוספות ביהודה ושומרון.

30063: אני, בכל אופן, רוצה לומר שבאמת למרות כל הקשיים ולמרות כל ההתליות, נעשה פה מאמץ של ימים ולילות של אנשים, שעשו מאמץ להגיע לתוצאה שהוצגה.

30063: לכן אני מבקש לתת לנו עוד מספר ימים כדי שנצמצם את רשימת הדברים שאין להם תשובות, לקדם את הבקשות שמאושרות.

30063: באותה רשימה, אם נגיע למסקנה שלחלק מהדברים אין לנו תשובות, אנחנו נאמר את זה.

30063: נראה לי שבחלק מהדברים אנחנו נוכל לפתור וחלק אני לא בטוח.

גרשון מסיקה: מה לעשות עם הילדים ששם לא בטוח?

זבולון אורלב: הוא אמר שנפנה ליועץ המשפטי, אני בדעה שצריך להעלות את הסיפור הזה דרג המדיני.

זבולון אורלב: אגב, אני מוכרח לומר לך שאני מסכים איתך עובדתית שבכל הסוגיה של הבדואים בישראל, שיושבים על קרקעות מדינה ללא אישורים ובניגוד לחוקי התכנון, ששם אין התערבות של האמריקאים ואין התערבות של האיחוד האירופי אבל יש התערבות של ארגונים בינלאומיים לזכויות אדם שתובעים ממדינת ישראל למלא אחר האמנות הבינלאומיות של זכויות הילד.

זבולון אורלב: אני לא רואה את עצמי נאנס לעשות את זה כי אני חושב שהמוסר היהודי הוא שילד הוא ילד והוא צריך ללמוד.

זבולון אורלב: גם אם אני לא אוהב שיש מסתננים מגבול מצרים, אם מדינת ישראל כשלה ונתנה לילדים להיכנס, גם הם צריכים פיתרונות של חינוך ובריאות ולא מנהלים איתם חשבונות אלא עם ההורים שלהם.

זבולון אורלב: ילדים צריכים לקבל את הזכויות שלהם.

זבולון אורלב: אני אומר את זה כיהודי שומר תורה ומצוות ואני מאמין שזהו המוסר היהודי האמיתי.

זבולון אורלב: יש פה גם היבטים מדיניים שאין להתעלם מהם.

זבולון אורלב: אנחנו יודעים שחלק מהבעיות המשפטיות שקיימות ביהודה ושומרון הם בגלל הענייניים המדיניים.

זבולון אורלב: אני כן חושב שיש תשתית איתנה בינלאומית של הסכמות שאפשר להפריד את הילדים מכל הויכוחים הפוליטיים והמדיניים.

זבולון אורלב: אפשר לומר לאמריקאים שזה ישוב לא מורשה אבל הילדים שם ילמדו עד שאנחנו מסלקים משם את ההורים.

זבולון אורלב: אני מקווה שלא יסלקו אותם לעולם אבל כל עוד ילדים נמצאים שם – אני לא מאמין שיש גוף בינלאומי אחד שלא יקבל את הדבר הזה.

זבולון אורלב: עובדה, שמדינת ישראל למרות הקפאת הבניה בונה 41 פרויקטים בחינוך שאושרו - - -

30063: יותר, אבל שם אין בעיה.

זבולון אורלב: אתה חושב שלאמריקאים חשוב אם יש או אין קו כחול?

זבולון אורלב: זה באמת מטריד אותם הדבר הזה?

30063: מה זה שייך לאמריקאים?

זבולון אורלב: אתה אומר שבגלל בעיות מדיניות - - -

30063: אני אמרתי בגלל בעיות מדיניות?

30063: אמרתי שאין בעיה מדינית באישור החינוך.

זבולון אורלב: אני שמח.

אריה אלדד: יש בעיית תב"ע.

30063: אבל זה לא מדיני.

אריה אלדד: אבל שר הביטחון לא חותם בגלל בעיה מדינית.

30063: מי אמר לך?

אריה אלדד: נולדנו היום?

אריה אלדד: לא פותרים את הבעיות ביהודה ושומרון בגלל בעיה מדינית.

זבולון אורלב: אני לא ידוע אם סיפרתי פה את הסיפור על אותו מנהל בית ספר שלא אמר תודה.

זבולון אורלב: ב-1981, כשהמר היה שר חינוך וקריית שמונה היתה מופגזת, לפני מלחמת לבנון הראשונה.

זבולון אורלב: המנהלים בקרית שמונה טענו שהמקומות במקלטים לא מספיקים, שאין טיפול, הכול נראה שם כמו חירבה ואי-אפשר להחזיק שם את הילדים.

זבולון אורלב: המר נסע לשם עם הנהלת המשרד ואסף את המנהלים באחד המקלטים והם נתנו רשימות בעשרות מיליונים.

זבולון אורלב: המנכ"ל שמואלי התפוצץ, מנהל המחוז כמעט התעלף, על הדרישות הכספיים.

זבולון אורלב: בסוף הישיבה המר אומר:

זבולון אורלב: בעוד חודש אני בא עם הרשימה שאורלב הכין ותיראו שהכול יהיה מסודר.

זבולון אורלב: אנחנו יוצאים מהישיבה והנהלת המשרד מתנפלת על השר ואומרת: השתגעת?

זבולון אורלב: איזה כספים אדירים.

זבולון אורלב: הוא אמר: לא מעניין אותי כלום, כל הרשימה תבוצע.

זבולון אורלב: באנו אחרי חודש וישבנו עם המנהלים.

זבולון אורלב: המנהל הראשון אמר: לא היה כדבר הזה, תודה הוקרה.

זבולון אורלב: עוברים מנהל ומנהל, הכול בוצע, כל מנהל משבח, עד שמגיעים למנהל אחד ממלכתי דתי.

זבולון אורלב: הוא אומר: שמע, הכול בוצע ושותק.

זבולון אורלב: אומרים לו: תגיד איזה תודה.

זבולון אורלב: הוא אומר: תשמע, לאה ילדה את ראובן, ראובן ראשית כוחי, קראה שמו ראובן.

זבולון אורלב: אחרי זה ילדה את שמעון.

זבולון אורלב: שמע השם אותי ותקרא שמו.

זבולון אורלב: אחרי זה ילדה את לוי, אתה ילווה אישי אלי.

זבולון אורלב: היא היתה בתחרות נוראה עם רחל על אהבתו של יעקב.

זבולון אורלב: בבן הרביעי אמרה לקדוש ברוך הוא: הפעם אודה לשם.

זבולון אורלב: נגיד תודה לקדוש ברוך הוא, הוא נותן לי לנצח את רחל בתחרות, ותקרא שמו יהודה.

זבולון אורלב: אתה יודע איך הפסוק נגמר?

זבולון אורלב: "ותעמוד מלדת".

זבולון אורלב: אז אמר אותו מנהל אגף: היא אמרה תודה והכול נעצר.

זבולון אורלב: אני לא רוצה לומר תודה שהכול ייעצר.

זבולון אורלב: זה אפרופו התודה, אבל אני חושב שיש מידה של הכרת הטוב ואני בהחלט חושב שראוי לומר שבעקבות הישיבות שאנחנו מקיימים נפתחו ערוצים.

זבולון אורלב: התמסדו סדרי עבודה שאני בהחלט יכול לברך עליהם בשם הוועדה, בין משרד החינוך לבין מערכת הביטחון ובעיקר עוזר השר להתיישבות.

זבולון אורלב: יש גם ערוץ פתוח בין עוזר שר הביטחון להתיישבות לבין יושב ראש ועדת החינוך.

זבולון אורלב: אני מקבל ממנו דיווחים שוטפים, כל פניה נענית, גם אם אני לא אוהב או לא אוהב אותה.

זבולון אורלב: יש מערכת אמון.

זבולון אורלב: לפעמים לא עוברות ניירות אלא נמסרות אינפורמציות.

זבולון אורלב: לא מצאתי רבב בכל האינפורמציה שנמסרה לי.

זבולון אורלב: מבחינה זאת בהחלט יש לנו הכרת הטוב.

זבולון אורלב: בעניין הזה אני מציין גם את משרד החינוך שעושה כאן עבודה נמרצת וחשובה.

זבולון אורלב: אני רוצה לסכם את הישיבה ולומר כך: 1.

זבולון אורלב: הוועדה סבורה כי קיימת חובה חוקית, כמתחייב מחוק חינוך חובה, להסדיר מקום לימודים סדיר וסביר לכל תלמידי יהודה ושומרון, כפי שמתחייב גם לגבי כלל תלמידי ישראל.

זבולון אורלב: חובה חוקית זאת מחייבת את הממשלה לאשר את הצבת 150 המבנים היבילים שמשרד החינוך הכיר בצורך שלהם ואישר את תקצובם.

זבולון אורלב: הוועדה גם מגבה את שר החינוך בתביעה למצוא פיתרונות משפטיים ומקצועיים כדי להסדיר את ביצוע מלוא הצרכים כפי שדרש משרד החינוך.

זבולון אורלב: 2.

זבולון אורלב: הוועדה רשמה לפניה כי מערכת הביטחון אישרה בשלב זה 123 מבנים יבילים וטרם אישרה 27 מבנים יבילים, שלטענת מערכת הביטחון אינם מאושרים בגלל בעיות משפטיות וחוקיות כאלה ואחרות.

30063: עדיין לא מאושרות.

זבולון אורלב: יש גם כאלה שאתה אומר שהם לא יאושרו.

זבולון אורלב: חלקם עדיין לא מאושרים וחלקם ספק רב אם יאושרו.

זבולון אורלב: על יד ה-27 אלף קרוואנים תוסיפי כ-1,000 תלמידים.

זבולון אורלב: 3.

זבולון אורלב: הוועדה גם רשמה לפניה את הסכמת יועץ ראש הממשלה להתיישבות בדבר הקמת צוות שיטפל באופן דחוף בסוגיית הגן בחברון.

זבולון אורלב: הצוות יכלול את עוזר ראש הממשלה להתיישבות, את עוזר שר הביטחון להתיישבות, חבר הכנסת עתניאל שנלר והיועצים המשפטיים הנוגעים בדבר.

זבולון אורלב: 4.

זבולון אורלב: הוועדה מציינת כי בין המבנים היבילים שלא אושרו ישנם כאלה שמצויים בישובים ותיקים כמו אפרת, עופרה, אלון מורה ועלי ובהם כיתות גן חובה וכיתות לחינוך המיוחד.

זבולון אורלב: 5.

זבולון אורלב: הוועדה קובעת כי הואיל והדרגים המקצועיים מיצו את יכולותיהם לגבש פיתרונות למלא את מלוא הדרישה של משרד החינוך והואיל ושנת הלימודים עומדת בפתח, תובעת הוועדה משר החינוך להביא את הנושא לדיון ולהחלטה בממשלה על-מנת להורות לדרגים המקצועיים לגבש את הפיתרונות כדי לעמוד בחובת חוק חינוך חובה.

זבולון אורלב: 6.

זבולון אורלב: הוועדה גם תובעת שאותם 123 מבנים יבילים מאושרים, תינתן לגביהם אישורי השינוע עד 15.7 לכל המאוחר, כדי שניתן יהיה לבצע את הצבתם עד פתיחת שנת הלימודים תשע"א.

זבולון אורלב: 7.

זבולון אורלב: הוועדה רשמה בפניה כי עוזר שר הביטחון יעביר אליה את הרשימה הסופית עד 10.7.

זבולון אורלב: הוועדה רשמה לפניה כי עוזר שר הביטחון יעביר אליה את הרשימה הסופית עד 10.7.

זבולון אורלב: אם למישהו יש הערה?

אתי בנימין: לא התייחסת לנושא תקציבים של מפגעי הבטיחות.

זבולון אורלב: זה לא הדיון, לא דנו בזה.

אתי בנימין: רביב העלה את הנושא.

23534: במסגרת כלל העל שקבעת, כיתה לכל תלמיד, אני מציע לאפשר איפה שזה אדמת מדינה, איפה שזה בתוך ישוב או שזה במגרש מוסדר - יגידו בהתניה של זמניות שנצטרך לחדש כל שנה - - -

זבולון אורלב: אני לא רוצה להיכנס לרזולוציות האלה אבל אני לא חושב שכדאי לנו להיכנס לרזולוציה כי ברגע שאני קובע דירקטיבה, וזה יהיה בלתי אפשרי, תגיד הממשלה שמה שהצעתי זה בלתי אפשרי.

זבולון אורלב: אנחנו צריכים להטיל חובה על ה רשות המבצעת.

זבולון אורלב: אותנו לא מעניינות כל הבעיות האלה.

זבולון אורלב: דאגתנו היא שחוק חינוך חובה ימולא.

זבולון אורלב: זה הפיקוח שלנו על הממשלה.

זבולון אורלב: קבע משרד החינוך, שכדי לעמוד בחוק חינוך חובה צריך לעשות אלף, בית, גימל, אנחנו אחראים לתת גיבוי לשר החינוך ושהממשלה תמצא את הפיתרונות כדאי שניתן יהיה לבצע.

זבולון אורלב: באיזו דרך, בדרך אלף או בדרך בית, בשביל זה יש שר ביטחון, יש שר חינוך, יש יועצים משפטיים.

זבולון אורלב: אני לא רוצה לנתב את זה לנתיב המשפטי.

זבולון אורלב: בכלל, אני חושב שיועץ משפטי לא קובע כלום.

זבולון אורלב: יש ממשלה בישראל והיא צריכה לקבוע, היא מושלת, היא זאת שצריכה לקבל את ההחלטה.

30063: אני לא בטוח שאפשר לעמוד בתאריך שהשינוע יהיה עד ה-15.7.

30063: הבעיה היא לא היתר השינוע אלא ההיתר הכולל.

30063: לכן אני מציע שלא לכתוב דבר שאי-אפשר לעמוד בו ולהסתפק בכך ש"היתרים יינתנו כדי לאפשר את פתיחת השנה כהלכתה" ולא לנקוב בתאריך.

30063: ישנם פה חברי כנסת, עורכי דין ומחוקקים מכובדים.

30063: חוק חינוך חובה הוא מרכזי וחשוב, הוא לא החוק היחיד.

30063: לכן צריך לומר בדברי הסיכום, בוודאי שבכנסת מכירים עוד חוקים חוץ מחוק חינוך.

30063: זה לא יהיה נכון להתעלם מחוקים אחרים.

30063: צריך לומר שהחוק הזה הוא חשוב אבל הוא לא סותר ולא מפר חוקים אחרים.

זבולון אורלב: את הדבר השני, אני מוכרח לומר שאני דוחה ולא אומר את זה.

זבולון אורלב: לממשלה יש סמכויות.

זבולון אורלב: כשיש התנגשות בין שני חוקים – אנחנו נמצאים עכשיו במועצה אזורית יזרעאל.

זבולון אורלב: בישוב אחד שכחו לקחת בחשבון שאוכלסה הרחבה מסוימת ופתאום אתה תקוע עם ילדים.

זבולון אורלב: אם תלך לפי הפרוצדורות המדויקות של חוק התכנון אתה יודע שלא יקום שם מבנה יביל.

זבולון אורלב: אני מניח שיש לרשות התכנון המקומית ולרשות התכנון האזורית ולמועצה הארצית לתכנון ובניה, יש סמכויות כדי להתגבר על הבעיה הזאת של הוראת שעה.

30063: הכול לפי החוק.

זבולון אורלב: מבחינתנו, חוק חינוך חובה הוא החוק המוביל.

זבולון אורלב: באשר לעניין הראשון, אני רוצה לברר את העניין הזה.

זבולון אורלב: מאחר ואיתן ברושי היה ראש מועצה אזורית.

זבולון אורלב: הוא אומר שגם אם זה לא יגיע ב-15.7 אלא ב-20.7 אתה עדיין יכול לעשות.

גרשון מסיקה: בחכמה עשה היושב ראש כשהגביל את זה בתאריך.

גרשון מסיקה: ברגע שזה מוגבל בתאריך אז הגופים צריכים להתכנס לאותו תאריך.

גרשון מסיקה: אני רוצה להזכיר שכל מטרתו של מבנה היביל זה היותו מונע אחר-כך למקום אחר.

גרשון מסיקה: אם חלה איזו טעות אסטרטגית, אפשר להביא מנוף ב-1,000 שקל ולהעביר אותו.

גרשון מסיקה: לכן צריך להתכוון לאותו תאריך ולעמוד ביעד הזה.

גרשון מסיקה: ברושי, אתה יודע שכשרצית לשים חשמל בברוכין, עשית זאת תוך 48 שעות.

צביקה כהן: השאלה מתי יתקבל האישור על ה-15.7?

צביקה כהן: אם האישור יתקבל מחר יש לנו זמן להכין את אישורי השינוע האלה.

צביקה כהן: לגבי מקומות מסוימים שאין אישורים ועדיין צריך לקבל אישור מדיני לעשות את החוזה, זה תהליך שלא יגמר כל-כך מהר.

עודד רביבי: אדוני היושב ראש, בעצם נתתם להם מנגנון, שאם הם לא עומדים בתאריך הזה יש את ברירת המחדל של החלטת הממשלה.

זבולון אורלב: זה לא קשור אחד לשני.

זבולון אורלב: את ה-123 גמרנו ולא צריך לדון בממשלה.

זבולון אורלב: פה ביקש יוחאי שהוועדה תציין איזה לוח זמנים כדי לזרז את כל המערכת.

זבולון אורלב: אגב, ראיתי שבאמת מכבדים את הישיבות האלה.

זבולון אורלב: לכן זה לא יבוא לממשלה.

זבולון אורלב: מה שיבוא לממשלה זה אותם 26.

זבולון אורלב: יהודית, מה היה הניסוח?

יהודית גידלי: "הוועדה תובעת שאותם 123 מבנים יבילים מאושרים, יינתנו לגביהם אישורי שינוע עד ה-15.7 לכל המאוחר כדי שניתן יהיה לבצע הצבתם עד לפתיחת שנת הלימודים תשע"א.

יהודית גידלי: "

זבולון אורלב: נוסיף עוד משפט: אם מסיבות מוצדקות יינתן האישור לאחר מועד זה, חלה אחריות על מערכת הביטחון להבטיח שהאישור יינתן במועד כזה שיאפשר לרשות המקומית לעמוד בלוח הזמנים להצבת המבנה עד פתיחת שנת הלימודים.

אורית סטרוק: לגבי הצוות שיפתור את הבעיה של חברות, אם אפשר שמזכיר הממשלה יהיה בצוות הזה?

גבי קדוש: הוא נוסע בשבוע הבא לחו"ל וחבל לעכב את זה.

גבי קדוש: אני אנסה שאולי הוא יארח את הצוות הזה.

זבולון אורלב: הוועדה ממליצה שמזכיר הממשלה יהיה מעורב בעבודת הצוות.

זבולון אורלב: החלטה אחרונה: הוועדה תקיים מעקב אחר ביצוע החלטה במסגרת דיון ההיערכות הפיזית לפתיחת שנת הלימודים בראשית חודש אוגוסט.

זבולון אורלב: בשבוע הראשון של אוגוסט יש ישיבה וגם שם נקדיש לכך זמן קצר ותרכזו את הדיווח מה קרה עד לראשית אוגוסט.

זבולון אורלב: במהלך חודש ספטמבר או אוקטובר, תקיים הוועדה דיון על היערכות מבני הקבע של מוסדות החינוך ביהודה ושומרון לשנת הלימודים תשע"ב.

זבולון אורלב: תודה רבה, הישיבה נעולה.